open-index/open-wikipedia-markdown huggingface dataset:
ଆଇସୋସର୍ବାଇଡ ଡାଇନାଇଟ୍ରେଟ

**ଆଇସୋସର୍ବାଇଡ ଡାଇନାଇଟ୍ରେଟ** (ଇଂରାଜୀ ଭାଷାରେ **Isosorbide dinitrate** ବା **ISDN**) ଏକ ଔଷଧ ଯାହା ହୃଦ୍‌ପାତ, ଏସୋଫେଜିଆଲ ସ୍ପାଜ୍‌ମ (esophageal spasms) ରୋଗମାନଙ୍କରେ ଓ ଆଞ୍ଜିନା ପେକ୍ଟୋରିସ (chest pain from not enough blood flow to the heart) ରୋଗର ପ୍ରତିଷେଧ ଓ ଚିକିତ୍ସା ନିମନ୍ତେ ଦିଆଯାଏ । ବିଶେଷତଃ କୃଷ୍ଣକାୟ ଲୋକଙ୍କର ସିସ୍ଟୋଲିକ ଡିସଫଙ୍କସନ (systolic dysfunction) ରୋଗ ଥିଲେ ହାଇଡ୍ରାଲାଜିନ (hydralazine) ସ‌ହିତ ଆଇସୋସର୍ବାଇଡ ଡାଇନାଇଟ୍ରେଟ ଦିଆଯାଏ ।

ଆଇସୋସର୍ବାଇଡ ଡାଇନାଇଟ୍ରେଟର  ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ପୋସ୍ଚୂରାଲ ହାଇପୋଟେନସନ (lightheadedness with standing) ଓ ଝାପସା ଦୃଷ୍ଟି (blurred vision) ଆଦି ଲକ୍ଷଣ ଦେଖାଯାଏ । ସାଂଘାତିକ ପ୍ରତିକ୍ରିୟାରେ ଅଳ୍ପ ରକ୍ତଚାପ (low blood pressure) ହୋଇପାରେ । ଗର୍ଭାବସ୍ଥାରେ ଶିଶୁ ପ୍ରତି ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । ସିଲଡେନାଫିଲ (sildenafil) ଶ୍ରେଣୀର ଔଷଧ ସାଥୀରେ ଏହି ଔଷଧ ଦିଆଯାଏନାହିଁ । ଏହା ନାଇଟ୍ରେଟ ଶ୍ରେଣୀର ଏକ ଔଷଧ ଯାହା ରକ୍ତନଳୀ ସ୍ଫୀତ (dilating blood vessels) କରି କାର୍ଯ୍ୟକାରୀ ହୁଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହା ଜେନେରିକ ନାମରେ (generic medication) ବିକ୍ରୟ ହୁଏ ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର  ମୂଲ୍ୟ ୨୫ ଆମେରିକୀୟ ଡଲାରରୁ କମ । ଏହାର ଏକ ଦୀର୍ଘକାଳୀନ ଫର୍ମୁଲା ମଧ୍ୟ ମିଳେ । 

## ଆଧାର 
ଶ୍ରେଣୀ:ଔଷଧ
ଅଙ୍କିତା ଦାସ

**ଅଙ୍କିତା ଦାସ** (ଜନ୍ମ ୧୭ ଜୁଲାଇ ୧୯୯୩) ଜଣେ ଭାରତୀୟ ଟେବୁଲ ଟେନିସ ଖେଳାଳି । ସେ ପଶ୍ଚିମବଙ୍ଗର ସିଲିଗୁଡିଠାରେ ରହନ୍ତି । ଅଙ୍କିତା ୨୦୧୨ ଅଲିମ୍ପିକ ଖେଳରେ ମହିଳା ସିଙ୍ଗଲ୍ସ ଇଭେଣ୍ଟ ପ୍ରତିଯୋଗିତାରେ ଭାଗନେଇଥିଲେ । 

## ପ୍ରାରମ୍ଭିକ ଜୀବନୀ 
ଅଙ୍କିତାଙ୍କ ପିତା ଓ ମାତା ଯଥାକ୍ରମେ ଅସିମ କୁମାର ଦାସ ଓ ସଂଗୀତା ଦାସ ଥିଲେ । ସେ ପଶ୍ଚିମ ବଙ୍ଗର ଦାର୍ଜିଲିଂଠାରେ ୧୭ ଜୁଲାଇ ୧୯୯୩ ମସିହାରେ ଜନ୍ମଗ୍ରହଣ କରିଥିଲେ ସେ ସିଲିଗୁଡି କଲେଜରୁ ଡିଗ୍ରୀଶିକ୍ଷା ହାସଲ କରିଥିଲେ ।.

## କ୍ରୀଡ଼ା ଜୀବନୀ 
୨୦୧୪ ମସିହା ୭୫ ତମ ଜାତୀୟ ଟେବୁଲ ଟେନିସ ପ୍ରତିଯୋଗୀତାରେ ଅଙ୍କିତା ଦାସ ମହିଳା ସିଙ୍ଗଲ୍ସ ବିଭାଗରେ  ଚମ୍ପିୟାନ ହେଇଥିଲେ । ଏହା ଆଗରୁ  ସେ ଅନେକ ଜାତୀୟ ପ୍ରତିଯୋଗୀତାରେ ଭାଗ ନେଇ ଅଲିମ୍ପିକ ପାଇଁ ମଧ୍ୟ ଯୋଗ୍ୟତା ଅର୍ଜନ କରିଥିଲେ । 

## ଆଧାର 
## ବାହାର ଲିଙ୍କ
* Ankita Das bio 
* Ankita Das Photo Gallery at Veethi
ଶ୍ରେଣୀ:୧୯୯୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଟେବୁଲ ଟେନିସ
ଅଙ୍କିତା ଭାମ୍ବରୀ

**ଅଙ୍କିତା ଭାମ୍ବରୀ , ଜଣେ ପୂର୍ବତନ  ଭାରତୀୟ ପେଷାଦାର ମହିଳା ଟେନିସ ଖେଳାଳି ।  **

୨୦୦୬ ମସିହାରେ ସେ ମହିଳା ସିଙ୍ଗଲ୍ସ ବିଭାଗରେ ବିଶ୍ୱରେ ୩୩୨ ରେନିଙ୍ଗରେ ରହିଥିଲେ । ଦବାଲ୍ସରେ ତାଙ୍କର ବିଶ୍ୱ ରେଙ୍କିଙ୍ଗ ୨୯୯ ରହିଥିଲା ଯାହା ସେ ୨୦୧୫ ମସିହାରେ ଅର୍ଜନ କରିଥିଲେ । 

ଅଙ୍କିତା ବିଶ୍ୱର କୌଣସି ବଡ଼ ଟୁର୍ଣ୍ଣାମେଣ୍ଟ ଜିତି ନ ଥିଲେ ମଧ୍ୟ ଆଇଟିଏଫ ମହିଳା ସର୍କିଟରେ ସେ ୯ଟି ସିଙ୍ଗଲ୍ସ ଓ ୮ଟି ଦବାଲ୍ସ ଟାଇଟଲ ହାସଲ କରିଥିଲେ । ସେ WTA ଟୁରରେ ୫ ଥର ଖେଳିଥିଲେ ମଧ୍ୟ ୨୦୦୪ରୁ ୨୦୦୬ ମସିହା ମଧ୍ୟରେ ଭାରତର ହାଇଦରାବାଦ , କଲିକତା , ବାଙ୍ଗାଲୋରରେ ପ୍ରଥମ ରାଉଣ୍ଡରେ ବିଦାୟ ନେଇଥିଲେ । 

ତାଙ୍କର ଭଗ୍ନୀ ସନା ଓ ଭାଇ ଯୁକି ଭମ୍ବରୀ ,ଭାରତ ପାଇଁ ପେଶାଗତ ଟେନିସ ଖେଳି ବେଶୀ ସଫଳତା ପାଇଥିଲେ ।  .

ଫେଡେରେସନ କପରେ ଭାରତ ପାଇଁ ଖେଳି ସେ ବିଶେଷ ସଫଳତା ଅନିଦେଇଥିଲେ । ତାଙ୍କର ହାର -ଜିତ ରେକର୍ଡ ୮-୧୪ ରହିଥିଲା । 

### ସିଙ୍ଗଲ୍ସ ଫାଇନାଲ ଅବଦାନ ୧୬ ( ୯-୭ ) 
### ଦବାଲ୍ସ ଫାଇନାଲ ଅବଦାନ :୧୫ (୮-୭) 
## ଆଧାର 
* International Tennis Federation
ଶ୍ରେଣୀ:୧୯୮୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଟେନିସ ଖେଳାଳି
ନଭଜୋତ କୌର

**ନବଜୋତ କୌର** (ଜନ୍ମ ୧୦ ଫେବୃଆରୀ ୧୯୯୦) ଜଣେ ଭାରତୀୟ ମହିଳା କୁସ୍ତି ଖେଳାଳି । ସେ 2014 ମସିହାରେ ଗ୍ଲାସଗୋଠାରେ ହେଇଥିବା କମନୱେଲଥ ଖେଳରେ ଭାଗ ନେଇ 67 କେଜି ବିଭାଗର ଫ୍ରିଷ୍ଟାଇଲ କୁସ୍ତିରେ ବ୍ରୋଞ୍ଜ ପଦକ ହାସଲ କରିଥିଲେ । l.

## ଖେଳ ଜୀବନୀ 
### 2011 ଏସିୟ କୁସ୍ତି ପ୍ରତିଯୋଗିତା 
ଉଜବେକିସ୍ଥାନ  ଦେଶର ଟାସକେଣ୍ଟଠାରେ ହେଇଥିବା ପ୍ରତିଯୋଗିତାରେ ନାଭାଜୋତ ସେମିଫାଇନାଲ ଯାଏ ପହଞ୍ଚି ମଙ୍ଗୋଲିଆର ପ୍ରତିଯୋଗୀଙ୍କଠାରୁ ହାରି ଯାଇଥିଲେ । କିନ୍ତୁ ତୃତୀୟ ସ୍ଥାନ ପାଇଁ ଲଢେଇ କରି ଚୀନର ପ୍ରତିଦ୍ୱନ୍ଦୀଙ୍କୁ 5-0 ପଏଣ୍ଟରେ  ପରାସ୍ତ କରି ବ୍ରୋଞ୍ଜ ପଦକ ପାଇଥିଲେ । 

### 2013 ବିଶ୍ୱ କୁସ୍ତି କପ 
ମଙ୍ଗୋଲିଆ ଦେଶର ଉଲାନ ବାଟାରରେ ହେଇଥିବା କୁସ୍ତି ବିଶ୍ୱ କପରେ ସେ ମହିଳା 57 କିଲୋଗ୍ରାମ ବିଭାଗରେ ବ୍ରୋଞ୍ଜ ପଦକ ପାଇ ଦେଶକୁ ଗର୍ବିତ କରିଥିଲେ । .

### 2013 ଏସୀୟ କୁସ୍ତି ଚମ୍ପିୟାନଶୀପ 
ନୂଆ ଦିଲ୍ଲୀଠାରେ ହେଇଥିବା ଏସୀୟ ମହିଳା କୁସ୍ତି ଚମ୍ପିୟାନଶୀପରେ ସେ ସେମି ଫାଇନାଲରେ ଦକ୍ଷିଣ କୋରିଆର ପ୍ରତିଯୋଗୀଙ୍କୁ 3-1 ପଏଣ୍ଟରେ ହରାଇ ଫାଇନାଲ ପହଞ୍ଚି ଥିଲେ । ମାତ୍ର ଫାଇନାଲରେ ମଙ୍ଗୋଲିଆର ପ୍ରତିଯୋଗୀଙ୍କଠାରୁ ସେ 1-3 ପଏଣ୍ଟରେ ହାରି  ଯାଇଥିଲେ ଓ ରୌପ୍ୟ ପଦକ ପାଇଥିଲେ । .

### 2014 କମନୱେୟାଲ୍ଥ ଗେମ 
କାନାଡାର ପ୍ରତିଯୋଗୀଙ୍କଠାରୁ ସେ ଏହି ଗେମରେ ସେ ସେମିଫାଇନାଲରେ ହାରି ଯାଇଥିଲେ ମଧ୍ୟ ସ୍କଟଲାଣ୍ଡର ପ୍ରତିଯୋଗୀଙ୍କୁ 4-0ରେ ହରେଇ ବ୍ରୋଞ୍ଜ ପଦକ ପାଇଥିଲେ   ପାଇଥିଲେ । 

 ଭାରତରେ ହେଇଥିବା ପ୍ରୋ- କୁସ୍ତି ଌଗରେ ସେ ବାଙ୍ଗାଲୋର ତରଫରୁ ଭାଗ ନେଇଥିଲେ ।  

## ପୁନଶ୍ଚ ଦେଖଣା 
* Official FILA page of Navjot Kaur 

## ଆଧାର 
ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ମୀନା କୁମାରୀ (କ୍ରୀଡ଼ା ସୁଟର)

**ମୀନା କୁମାରୀ** (ଜନ୍ମ ୧୭ ଜୁଲାଇ ୧୯୮୩) ଜଣେ ଭାରତୀୟ ସୁଟର । ତାଙ୍କ ଘର ହିମାଚଳ ପ୍ରଦେଶର ବିଳାସପୁର ଜିଲ୍ଲା ।

ସେ ତେଜସ୍ୱିନୀ ସାୱନ୍ତଙ୍କ ସହ ୨୦୧୦ କମନୱେଲ୍‌ଥ ଗେମ୍ସରେ ବ୍ରୋଞ୍ଜ ପଦକ ଜିଣିଥିଲେ । ସେମାନେ କେବଳ ଗୋଟିଏ ପଏଣ୍ଟର ଅଳ୍ପକରେ ହରାଇବା ପରେ ବ୍ରୋଞ୍ଜ ହାସଲ କଲେ ।

କଥଲୱେଲଥ ଗେମ୍ସ ୨୦୧୪ରେ ମୀନା ବ୍ୟାରି ବୁଡନ ସୁଟିଂ ସେଣ୍ଟରରେ ମହିଳା ୫୦ ମିଟର ରାଇଫଲ ପ୍ରୋନ ଫାଇନାଲରେ ୬୧୫.୩ ପଏଣ୍ଟ ହାସଲ କରିବା ସହିତ ଷଷ୍ଠ ସ୍ଥାନରେ ସାରିଥିଲେ । ଗୁଆଙ୍ଗଜୁ ଆଓଟି ରେଞ୍ଜରେ ଆୟୋଜିତ ହୋଇଥିବା ୨୦୧୦ ଏସୀୟ ଗେମ୍ସରେ ସେ ୫୮୬ ସ୍କୋର କରିବା ସହ ଚତୁର୍ଥ ହାସଲ କରିଥିଲେ । 

## ଆଧାର 
ଶ୍ରେଣୀ:୧୯୮୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଦୀପା ଶାହୀ

**ଦୀପା ଶାହୀ , **ଜଣେ ଭାରତୀୟ ଅଭିନେତ୍ରୀ ଓ ଫିଲ୍ମ ପ୍ରସ୍ତୁତକାରୀ। ୧୯୯୨ ମସିହାରେ ନିର୍ମିତ  ହିନ୍ଦୀ ଫିଲ୍ମ " ମାୟା ମେମସାହେବ " ଫିଲ୍ମରେ ସେ ଅଭିନେତା ସାହରୁଖ ଖାନଙ୍କ ସହ ଅବିନୟ କରିଥିଲେ । ସେ ୨୦୧୧ ମସିହାରେ " ତେରେ ମୀରେ ଫେରେ " ନାମକ ହିନ୍ଦୀ ଫିଲ୍ମରେ ପ୍ରଥମ କରି ନିର୍ଦ୍ଦେଶନା ଦେଇଥିଲେ ।** **.

## ବ୍ୟକ୍ତିଗତ ଜୀବନୀ 
ଦୀପା ଦେହେରାଡୁନଠାରେ ଏକ ସୈନିକ ପରିବାରରେ ଜନ୍ମଗ୍ରହଣ କରିଥିଲେ । ସେ ମିରଟଠାରେ ବାଲ୍ୟକାଳ ବିଥେଇ ଥିଲେ । . ତାଙ୍କ ପରିବାର ପରେ କାନାଡାକୁ ଯାଇ ବସବାସ କରିଥିଲେ ମଧ୍ୟ ସେ ଭାରତରେ ରହିଥିଲେ । ତାଙ୍କର ଜଣେ ବଡ଼ ଭଉଣୀଙ୍କର ମାତ୍ର ୧୮ ବର୍ଷ ବୟସରେ ଦେହାନ୍ତ ହୋଇଥିଲା ।  ପରେ ସେ ଦିଲ୍ଲୀ ସ୍କୁଲ ଅଫ ଇକୋନମିକ୍ସରୁ ସ୍ୱର୍ଣ୍ଣ ପଦକ ସହ ସୋସିୟଲଗି ବିଷୟରେ ଡିଗ୍ରୀ କରିଥିଲେ । . ଫିଲ୍ମ ନିର୍ଦ୍ଦେଶିକା ହେବା ପାଇଁ ସେ ଜାତୀୟ ସ୍କୁଲ ଅଫ ଡ୍ରାମାରେ ଯୋଗଦାନ କରିଥିଲେ । . ଏହି  ସମୟରେ ସେ ଅଭିନୟ ପାଇଁ ଆମନ୍ତ୍ରଣ ପାଇ ଥିଲେ । ସେ କେତନ ମେହେଟାଙ୍କୁ ବିବାହ କରିଥିଲେ । . ନାମକ ଫିଲ୍ମ କରିଥିଲେ । ୧୯୮୫ ମସିହାରେ ସେ " ଆଘାତ " ନାମକ ଫିଲ୍ମ କରି ସଫଳତା ପାଇଥିଲେ । କିନ୍ତୁ ଅଭିନେତ୍ରୀ ଭାବରେ ତାଙ୍କର ଅଭିନୟ " ତାମସ " ନାମକ ଟେଲିଭିଜନ ସିନେମା , ଯେଉଁଥିରେ ସେ ଜଣେ ଦଳିତ  ପଞ୍ଜାବୀ ମହିଳା ଭାବରେ ଅବିନୟ କରିଥିଲେ , ତାହା ଖୁବ ପ୍ରଭାବଶାଳୀ ହେଇଥିଲା । 

କେତନ ମେହେଟାଙ୍କୁ ବିଭାହ କଳା ପରେ ଦୀପା " ହିରୋ ହିରାଳାଳ " , " ମାୟା ମେମସାହେବ " ଆଦି ଫିଲ୍ମରେ ଅଭିନୟ କରିଥିଲେ । ସେହି ସମୟରେ ସେ ଫିଲ୍ମମାନଙ୍କ ଚିତ୍ରନାଟ୍ୟ ମଧ୍ୟ ଲେଖୁଥିଲେ । ୧୯୯୧ ମସିହାରେ ସେ " ହମ" ନାମରେ ଏବଂ " ଏକ ଡାକ୍ତର କି ମୌତ " ନାମରେ ଦୁଇଟି ଫିଲ୍ମ କରିଥିଲେ । " ଆର ୟା ପାର " ତାଙ୍କ ଅଭିନୀତ ଶେଷ ଫିଲ୍ମ ଥିଲା । ୨୦୦୫ ମସିହାରେ ସେ ସ୍ୱାମୀଙ୍କ ସହ ଫିଲ୍ମ ପ୍ରଯୋଜନା କରିଥିଲେ । 

## ପୁରସ୍କାର - 
ଦୀପା ତାଙ୍କର ଫିଲ୍ମ " ହମ" ପାଇଁ ଫିଲ୍ମଫେୟାର ପୁରସ୍କାର ଶ୍ରେଷ୍ଠ ସହ ଅଭିନେତ୍ରୀ ଭାବରେ ପାଇଥିଲେ । " ମାୟା ମେମସାହେବ " ପାଇଁ ତାଙ୍କୁ ଜାତୀୟ ଫିଲ୍ମ ପୁରସ୍କାର ମିଳିଥିଲା । 

## ଫିଲ୍ମୋଗ୍ରାଫି 
* *Manjhi - The Mountain Man* (2015)
* *Tere Mere Phere* (2011)  (Director)
* *Mangal Pandey: The Rising* .... (producer)
* * Daughters of This Century * (2001)
* *Aar Ya Paar* (1997)
* *Oh Darling! Yeh Hai India!* (1995)  (writer) (screenplay)
* *Bhookamp* (1993)
* *Maya Memsaab* (1992)
* *Siyasat* (1992)
* *Hum* (1991)
* *Ek Doctor Ki Maut* (1991)
* *Trinetra* (1991)
* *Dushman* (1990)
* *Hero Hiralal* (1988)
* *Tamas* (1986)
* *Aghaat* (1985)
* *Party* (1984)

## ଆଧାର 
## ବାହାର ଲିଙ୍କ 
* 
ଶ୍ରେଣୀ:ଜୀବିତ ବ୍ୟକ୍ତି
କାଶୀନାଥ ପୂଜାପଣ୍ଡା

**କାଶୀନାଥ ପୂଜାପଣ୍ଡା**(୧୫ ମାର୍ଚ୍ଚ ୧୯୨୧- ୨୮ ମାର୍ଚ୍ଚ ୨୦୦୯) ଜଣେ ଓଡ଼ିଶୀ ସଙ୍ଗୀତଜ୍ଞ ଓ ଗୁରୁ ଥିଲେ । ଓଡ଼ିଶୀ ସଙ୍ଗୀତରେ ଉତ୍କର୍ଷତା ପାଇଁ ସେ କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ସମେତ ବହୁ ପୁରସ୍କାର ଓ ସମ୍ମାନରେ ସମ୍ମାନୀତ ହୋଇଥିଲେ ।

## ଜୀବନୀ 
କାଶୀନାଥ, ୧୯୨୧ ମସିହାରେ ପୁରୀର ମାଟିମଣ୍ଡପ ସାହିର ଏକ ସେବାୟତ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ଅଜା ନୀଳକଣ୍ଠ ଖୁଣ୍ଟିଆ ଥିଲେ, ଚାଖି ଖୁଣ୍ଟିଆଙ୍କ ନାତି । ମାମୁଁ ବଳଭଦ୍ର ହଜୁରୀ, ପୁରୀରେ  *ହଜୁରୀ ଥିଏଟର୍ସ୍* ପ୍ରତିଷ୍ଠା କରିଥିଲେ । ଏହି ଥିଏଟରର ଆଖଡାଶାଳରେ କାଶୀନାଥଙ୍କ ଶୈଶବ ବିତିଥିଲା । ମାମୁଁ ପୁଅ ଭାଇ ରଘୁନାଥ ହାରମୋନିୟମ ଓ ବଂଶୀ ବଜଉଥିଲେ । ତାଙ୍କରି ପ୍ରଭାବ ପଡିଥିଲା କାଶୀନାଥଙ୍କ ଉପରେ । ନବମ ଶ୍ରେଣୀରେ ପାଠପଢ଼ା ଛାଡି ସଙ୍ଗୀତରେ ମାତିଥିଲେ କାଶୀନାଥ । ପିତାଙ୍କର ପୁତ୍ରର ସଙ୍ଗୀତ ଆସକ୍ତି ପ୍ରତି ସହମତି ନଥିଲା । କିନ୍ତୁ ମା ଓ ଭିଣୋଇଙ୍କ ସମର୍ଥନ ମିଳିଥିଲା କାଶୀନାଥଙ୍କୁ । ଭିଣୋଇ ପଦ୍ମତୋଳାଚନ୍ଦ୍ର ତାଙ୍କୁ ସିଂହାରୀ ଶ୍ୟାମସୁନ୍ଦର କରଙ୍କ ସହିତ ପରିଚିତ କରାଇଦେଇଥିଲେ । ପୁରୀର କାଳିକା କୋଟଠାରେ କାଶୀନାଥ, ସିଂହାରୀ ଶ୍ୟାମସୁନ୍ଦର କରଙ୍କଠାରୁ ସଙ୍ଗୀତ ଶିକ୍ଷା କରୁଥିଲେ । ପିତା ତାଙ୍କର ସଙ୍ଗୀତ ଶିକ୍ଷା ପ୍ରତି ବିରକ୍ତ ହେବାରୁ, କାଶୀନାଥ ଘର ଛାଡି କଲିକତା ପଳେଇ ଯାଇଥିଲେ । କଲିକତାରେ ଏକ ଓଡ଼ିଆ ଭୋଜନାଳୟରେ ଚା ଦେବାନେବା କରି ପେଟ ପୋଷୁଥିଲେ କାଶୀନାଥ । ଭୋଜନାଳୟରେ ମାଲିକ ତାଙ୍କ ସଙ୍ଗୀତ ପ୍ରତି ଅନୁରକ୍ତି ଦେଖି, ତାଙ୍କ ପାଇଁ ସଙ୍ଗୀତ ଶିକ୍ଷାର ବ୍ୟବସ୍ଥା କରିଦେଇଥିଲେ । କଲିକତାରୁ କିଛି ସମୟ ପରେ ଫେରି ଆସି, ସେ କଟକର *ଉତ୍କଳ ସଙ୍ଗୀତ ମହାବିଦ୍ୟାଳୟ*ରେ ଯୋଗ ଦେଇଥିଲେ । ଆଜୀବନ ସଙ୍ଗୀତ ସାଧନାରେ ବ୍ରତି ହୋଇ କାଶୀନାଥ ୨୦୦୯ ମସିହାରେ ହୃଦ୍‌ଘାତରେ ଶିକାର ହୋଇ ପ୍ରାଣତ୍ୟାଗ କରିଥିଲେ । ସ୍ତ୍ରୀ, ତିନି ପୁଅ ଓ ଦୁଇ ଝିଅଙ୍କୁ ନେଇ କାଶୀନାଥଙ୍କ ପରିବାର ଥିଲା । 

କାଶୀନାଥ, ଗୁରୁ ସିଂହାରୀ ଶ୍ୟାମସୁନ୍ଦର କର ଓ ହରିହର ରାଜଗୁରୁଙ୍କଠାରୁ ଓଡ଼ିଶୀ ସଙ୍ଗୀତ ଓ ମର୍ଦଳ ବାଦନ ତଥା କାଳିପଦ ମୁଖାର୍ଜୀ, ସୁଧୀର ମିତ୍ରଙ୍କଠାରୁ ହିନ୍ଦୁସ୍ଥାନୀ ଶାସ୍ତ୍ରୀୟ ସଂଗୀତ ଶିକ୍ଷା କରିଥିଲେ । ପରେ ସେ ପ୍ରୟାଗ ସଙ୍ଗୀତ ସମିତି, ଆହ୍ଲାବାଦରୁ ସଙ୍ଗୀତ ଶିକ୍ଷାକରି ସଙ୍ଗୀତ ପ୍ରଭାକର ଉପାଧୀ ଲାଭ କରିଥିଲେ । ସେ ଆକାଶବାଣୀ ଓ ଦୂରଦର୍ଶନର ସ୍ୱୀକୃତିପ୍ରାପ୍ତ କଳାକାର ଥିଲେ ଓ ୧୯୪୧ମସିହାରୁ ଆକାଶବାଣୀରେ ସଙ୍ଗୀତ ପରିବେଷଣ କରୁଥିଲେ । ସେ କଟକର *ଉତ୍କଳ ସଙ୍ଗୀତ ସମାଜ*, ଭୁବନେଶ୍ୱରର *ଲଳିତ କଳାପିଠ* ଓ *ରାଗନ* ଆଦି ଅନୁଷ୍ଠାନ ସହିତ ଜଡ଼ିତ ରହିଥିଲେ ।

## ସମ୍ମାନ ଓ ପୁରସ୍କାର 
* କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର
* ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର
* କବିସମ୍ରାଟ ଉପେନ୍ଦ୍ର ଭଞ୍ଜ ସମ୍ମାନ
* ଆଦିଗୁରୁ ପଙ୍କଜ ଚରଣ ଦାସ ସମ୍ମାନ

## ଆଧାର 
ଶ୍ରେଣୀ:୨୦୦୯ ମୃତ୍ୟୁ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:୧୯୨୧ ଜନ୍ମ
ନାଇଟ୍ରୋଗ୍ଲିସେରିନ

**ନାଇଟ୍ରୋଗ୍ଲିସେରିନ** (ଅନ୍ୟ ନାମ **ଗ୍ଲିସେରିଲ ଟ୍ରାଇନାଇଟ୍ରେଟ**/**glyceryl trinitrate** ବା **GTN**) ଏକ ଔଷଧ ଯାହା ହୃଦ୍‌ପାତ, ଉଚ୍ଚ ରକ୍ତଚାପମାନଙ୍କର ଚିକିତ୍ସା ନିମନ୍ତେ ଓ ଆଞ୍ଜାଇନା ପେକ୍ଟୋରିସ (chest pain from not enough blood flow to the heart) ରୋଗର ପ୍ରତିଷେଧ ତ‌ଥା ଚିକିତ୍ସା ନିମନ୍ତେ ବ୍ୟବ‌ହାର ହୁଏ ।  କୋକେନ (cocaine) ଯୋଗୁ ହେଉଥିବା ଛାତି ଯନ୍ତ୍ରଣା ଓ ହୃଦ୍‌ଘାତ ରୋଗରେ ମଧ୍ୟ ଏହି ଔଷଧ ଦିଆଯାଏ ।  ଏହା ଜିଭ ତଳେ ଦିଆଯାଏ, ଚର୍ମରେ ଲଗାଯାଏ ଓ ଶିରାଭ୍ୟନ୍ତରରେ ମଧ୍ୟ ଦିଆଯାଏ । 

ନାଇଟ୍ରୋଗ୍ଲିସେରିନର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା ଓ ନିମ୍ନ ରକ୍ତଚାପ (low blood pressure) ଆଦି ଲକ୍ଷଣ ଦେଖାଯାଏ । ନିମ୍ନ ରକ୍ତଚାପ ସାଂଘାତିକ ହୋଇପାରେ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ସିଲଡେନାଫିଲ (sildenafil) ଶ୍ରେଣୀର ଔଷଧ ସ‌ହିତ ଏହା ଦିଆଯାଏନାହିଁ । ନାଇଟ୍ରେଟ (nitrate) ଶ୍ରେଣୀର ଏହି ନାଇଟ୍ରୋଗ୍ଲିସେରିନ ଏକ ସଭ୍ୟ । ଏହାର କାର୍ଯ୍ୟପ୍ରଣାଳୀ ସ୍ପଷ୍ଟ ହୋଇନଥିଲେ ମଧ୍ୟ ରକ୍ତନଳୀକୁ ସ୍ଫୀତ (dilating blood vessels) କରି କାମ କରୁଥିବା ବିଶ୍ୱାସ କରାଯାଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଜିଭ ତଳେ ରଖାଯଉଥିବା ଏହି ଔଷଧର ଏକ ଡୋଜର କ୍ରୟ ମୂଲ୍ୟ ୦.୦୬ରୁ ୦.୨୨ ଆମେରିକୀୟ ଡଲାର । ଏହା ରାସାୟନିକ ବିଷ୍ଫୋଟକ ନାଇଟ୍ରୋଗ୍ଲିସେରିନ (nitroglycerin) ଆକାରରେ ମଧ୍ୟ ବ୍ୟବ‌ହାର କରାଯାଏ ।

## ଆଧାର 
ଶ୍ରେଣୀ:ଔଷଧ
ଅମନଦୀପ କୌର

**ଅମନଦୀପ କୌର** (ଜନ୍ମ ୧୯୭୬ ଜାନୁଆରୀ ୧) ଭାରତର ମହିଳା ଜାତୀୟ ହକି ଦଳର ସଦସ୍ୟ । ଏହି ଦଳ ୨୦୦୨ କମନୱେଲଥ ଗେମ୍ସରେ ସ୍ୱର୍ଣ୍ଣପଦକ ଜିଣିଥିବା ସମୟରେ ସେ ଦଳରେ ଖେଳିଥିଲେ । ସେ ପ୍ରଥମେ ମିଡ-ଫିଲ୍ଡ଼ରୁ ଖେଳିବା ଆରମ୍ଭ କରି ପରେ ଫରୱାର୍ଡ଼ରେ ଖେଳୁଛନ୍ତି । ତାଙ୍କ ଜନ୍ମ ପଞ୍ଜାବରେ ହୋଇଥିଲା । ସେ ୨୦୧୪ ମସିହାରେ ଏସୀୟ କ୍ରୀଡ଼ାରେ ପ୍ରଥମ ଥର ପାଇଁ ଭାରତକୁ ପ୍ରତିନିଧିତ୍ୱ କରିଥିଲେ । ସେଠାରେ ତାଙ୍କ ଦଳ ବ୍ରୋଞ୍ଜ ପଦକ ହାସଲ କରିଥିଲା । ୨୦୧୫ ମସିହାରେ ସ୍ପେନରେ ଜର୍ମାନୀ ବିରୋଧରେ ଏକ ମ୍ୟାଚରେ ତାଙ୍କର ଏକ ପେନାଲ୍ଟି କର୍ଣ୍ଣର ପରିବର୍ତ୍ତନଦ୍ୱାରା ଭାରତ ବିଜୟୀ ହୋଇଥିଲା ।

## ଆଧାର 
ଶ୍ରେଣୀ:୧୯୭୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପଞ୍ଜାବୀ ଲୋକ
ସୁଭାସିନୀ ଅଲୀ

**ସୁଭାସିନୀ ଅଲୀ** ଜଣେ ଭାରତୀୟ ରାଜନିତୀଜ୍ଞ ଏବଂ ଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ)ର ସଦସ୍ୟା । ସେ ଅଖିଳ ଭାରତୀୟ ଲୋକତାନ୍ତ୍ରିକ ମହିଳା ସଂଗଠନର ଅଧକ୍ଷା ଅଟନ୍ତି । ସେ କିଛି ଚଳଚ୍ଚିତ୍ରରେ ପୋଷାକ ତିଆରି କରିଥିଲେ । 

## ପରିବାର
ସୁବାସିନୀ କର୍ଣ୍ଣେଲ ପରେମ ସେଗଲ ଏବଂ କ୍ୟାପ୍ଟେନ ଲକ୍ଷ୍ମୀ ସେଗଲଙ୍କ ଦୁହିତା । ତାଙ୍କର ପିତାମାତା ଭାରତୀୟ ସେନାର ପୂର୍ବତନ କର୍ମଚାରୀ । ସେ ୱେଲହମ୍ ବାଳିକା ବିଦ୍ୟାଳୟରେ ପଢ଼ୁଥିଲେ । ସେ ପ୍ରଥମେ ଚଳଚ୍ଚିତ୍ର ନିର୍ମାତା ମୁଜାଫର ଅଲ୍ଲୀଙ୍କୁ ବିବାହ କରିଥିଲେ । ତାଙ୍କର ପୁଅ ଶାଦ୍ ଅଲ୍ଲୀ ମଧ୍ୟ ଜଣେ ଚଳଚ୍ଚିତ୍ର ନିର୍ମାତା ଏବଂ ନିର୍ଦ୍ଦେଶକ । ସେ ଲୋକପ୍ରିୟ କଥାଚିତ୍ର ସାଥିୟା, ବଣ୍ଟି ଅଉର ବବ୍‌ଲି ଏବଂ ଝୁମ୍ ବରାବର ଝୁମ୍ ଆଦି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ । ଅଲ୍ଲୀ ଜଣେ ନାସ୍ତିକ ।

## ରାଜନୈତିକ ଜୀବନ
ଜଣେ ଶ୍ରମିକ ନେତା ଏବଂ ଅଖିଳ ଭାରତୀୟ ଲୋକତାନ୍ତ୍ରିକ ମହିଳା ସଙ୍ଘର ନେତା ଭାବରେ ସେ କାନପୁରରେ କମୁନିଷ୍ଟ ପାର୍ଟିରେ ଯୋଗ ଦେଇ ରାଜନିତୀରେ ପ୍ରବେଶ କରିଥିଲେ । ସେହି ସଭାରେ ୧୯୫୭ରୁ ୧୯୭୧ ଯାଏଁ ଚାରିଥର ଲୋକ ସଭାକୁ ନିର୍ବାଚିତ ହୋଇଥିବା କମୁନିଷ୍ଟ ନେତା ଏସ୍. ଏମ୍. ବାନାର୍ଜୀ ଉପସ୍ଥିତ ଥିଲେ । ତାଙ୍କ ପ୍ରେରଣାରେ ଏବଂ କମୁନିଷ୍ଟର ପ୍ରଭାବରେ ସେ ୧୯୮୯ ସାଧାରଣ ନିର୍ବାଚନରେ ସଂସଦକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସେ କାନପୁର ଲୋକ ସଭା ମଣ୍ଡଳରୁ ବିଜେପିର ନିକଟତମ ପାର୍ଥୀକୁ ୫୬,୫୮୭ଖଣ୍ଡ ଭୋଟରେ ହରାଇ ନିର୍ବାଚିତ ହୋଇଥିଲେ । ଏହା ପରେ ସେ ୧୯୯୬ ସାଧାରଣ ନିର୍ବାଚନରେ ୧୪୧,୦୯୦ ଖଣ୍ଡ ଭୋଟରେ ହାରିଯାଇଥିଲେ । ୨୦୦୪ ସାଧାରଣ ନିର୍ବାଚନରେ ସେ ମାତ୍ର ୪୫୫୮(୦.୭୪%) ଖଣ୍ଡ ଭୋଟ ପାଇ ପଞ୍ଚମ ସ୍ଥାନରେ ରହିଥିଲେ । ପୁଣିଥରେ ୨୦୧୪ ସାଧାରଣ ନିର୍ବାଚନରେ ସେ କମୁନିଷ୍ଟର ପାର୍ଥୀ ହୋଇଥିଲେ, ମାତ୍ର ପୁଣି ହାରିଯାଇଥିଲେ । ସେ ବର୍ତ୍ତମାନ କେନ୍ଦ୍ର କମୁନିଷ୍ଟ ପାର୍ଟିର ଜଣେ ସଦସ୍ୟା । 

## ଚଳଚ୍ଚିତ୍ର
ସୁଭାସିନୀ ତାଙ୍କ ପତି ମୁଜାଫର ଅଲ୍ଲୀଙ୍କ ନିର୍ଦ୍ଦେଶିତ ଶାସ୍ତ୍ରୀୟ ଚଳଚ୍ଚିତ୍ର ଉମରାଓ ଜାନ୍‌‌ରେ ପୋଶାକ ଏବଂ ବେଶଭୂଷା ତିଆରି କରିଥିଲେ । ସେ ମଧ୍ୟ ଅଭିନୟ କରିଥିଲେ । ୨୦୦୧ରେ ଅଶୋକଙ୍କ ଭୂମିକାକୁ ନେଇ ନିର୍ମିତି ଚଳଚ୍ଚିତ୍ର **ଦ ଗୁରୁ**ରେ ସେ ଅଭିନୟ କରିଥିଲେ । କାନପୁରରେ ତାଙ୍କର ସଙ୍ଘର୍ଷକୁ ନେଇ ତାଙ୍କ ପତି ମୁଜାଫର ଅଲ୍ଲୀଙ୍କ ନିର୍ଦ୍ଦେଶରେ ଅଞ୍ଜୁମାନ ଚଳଚ୍ଚିତ୍ର ନିର୍ମିତ ହୋଇଥିଲା ।

## ଆଧାର
## ଅଧିକ ତଥ୍ୟ
*
ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ମେଧା ପାଟକର

**ମେଧା ପାଟକର** (୧ ଡିସେମ୍ବର ୧୯୫୪), ଜଣେ ସମାଜସେବୀ ଯେ କି ଆଦିବାସୀ,ଦଳିତ, ଚାଷୀ, ଶ୍ରମିକ ଏବଂ ମହିଳାଙ୍କ ପ୍ରତି ହଉଥିବା ଅନ୍ୟାୟ ବିରୋଧରେ ବିଭିନ୍ନ ପ୍ରକାରର କାର୍ଯ୍ୟ କରନ୍ତି ଏବଂ ସେ ବିଭିନ୍ନ ରାଜନୈତିକ ଓ ମହତ୍ୱପୂର୍ଣ୍ଣ କାର୍ଯ୍ୟ କରିଛନ୍ତି। ସେ ତିନୋଟି ରାଜ୍ୟର:ମଧ୍ୟପ୍ରଦେଶ, ମହାରାଷ୍ଟ୍ର, ଏବଂ ଗୁଜରାଟ ୩୧ ବର୍ଷ ପୁରୁଣା ଲୋକମାନଙ୍କୁ ନେଇ ଆନ୍ଦୋଳନ ଆରମ୍ଭ କରିଥିଲେ।ନର୍ମଦା ବଞ୍ଚାଅ ଆନ୍ଦୋଳନ(ଏନବିଏ) ଉଦ୍ଦେଶ୍ୟ ଥିଲା କି ଡ୍ୟାମ କାର୍ଯ୍ୟରେ ଅସୁବିଧାର ସମ୍ମୁଖୀନ ହେଇଥିବା ଲୋକମାନଙ୍କୁ ଉଚିତ ନ୍ୟାୟ ମିଳୁ। ସେ ନ୍ୟାସନାଲ ଆଲେଆନ୍ସ ଅଫ୍ ପିପୁଲ ମୁମ୍ବମେଣ୍ଟ, ଏବଂ ଅାଲେଆନ୍ସ ପିପୁଲ ଅର୍ଗନାଇଜେସନର ପ୍ରତିଷ୍ଠାତା।  ସେ ଡ୍ୟାମ କମିଶନର,ଯେ ଦୁନିଆର ପରିବେଶ, ସାମାଜିକ,ରାଜନୀତିକ ଓ ଆର୍ଥିକ ବିକାଶ ପାଇଁ କାର୍ଯ୍ୟ କରିଥାଏ ତାଙ୍କ ସମୁଖରେ ସେ ଡ୍ୟାମର ଏକ ପ୍ରସ୍ତାବ ଉପସ୍ଥାନ କରିଥିଲେ,ଅଲଗା ଉପାୟ ମଧ୍ୟ ଚିନ୍ତା କରିଥିଲେ।

## ପ୍ରାରମ୍ଭ ଜୀବନ
ସ୍ୱାଧୀନ ସଂଗ୍ରାମୀ ଏବଂ ଶ୍ରମିକ ସଂଗଠନ ନେତ୍ରୀ ମେଧା ପାଟକାରଙ୍କ ଜନ୍ମ ମୁମ୍ବାଇ, ମହାରାଷ୍ଟ୍ରରେ ୧ଡିସେମ୍ବର୧୯୫୪ ତାଙ୍କ ମାତା ଇନ୍ଦୁମତୀ ପିତା ବସନ୍ତ କହନକର।ପାଟକର ସୋସିଆଲ ୱର୍କରେ ଏମେ ଟାଟା ଇଂଷ୍ଟିଚିୟୁଟ ଅଫ୍ ସୋସିଆଲ ସାଇନ୍ସ କଲେଜରେ କାଟିଥିଲେ।ସେ ସ୍ୱେଚ୍ଛା ସଂଗଠନମାନଙ୍କ ସହ ମୁମ୍ବାଇରେ  ଅନୁସୂଚିତ ଲୋକମାନଙ୍କ ପାଇଁ ୫ ବର୍ଷ କାର୍ଯ କରିଥିଲ, ସେ ୩ ବର୍ଷ ପାଇଁ ଉତ୍ତର-ପୂର୍ବ ଗୁଜରାଟ ଜିଲ୍ଲାରେ ଅନୁସୂଚିତ ଜନଜାତି ଜାତିଙ୍କ ପାଇଁ ବିଭିନ୍ନ କାର୍ଯ୍ୟ କରିଥିଲେ। ସେ ପିଏଚଡ଼ିରେ ସ୍କାରଲସିପ ପାଇ ଟିଇସସରେ,ଅର୍ଥନୀତିକ ଉନ୍ନତି ଏବଂ ପରମ୍ପରା ସମାଜ ଉପରେ କିପରି ପ୍ରଭାବ ପକାଉଛି ତାଉପରେ ପଢ଼ିଥିଲେ।

## ବିଭିନ୍ନ କାର୍ଯ୍ୟରେ ସକ୍ରିୟ
### ନର୍ମଦା ବଞ୍ଚାଅ ଆନ୍ଦୋଳନ
ନର୍ମଦା ବଞ୍ଚାଅ ଆନ୍ଦୋଳନ ଏକ ସାମାଜିକ ଆନ୍ଦୋଳନ ଯାହା୧୯୮୫ରେ  ଆରମ୍ଭ ହୋଇଥିଲା ଯାହାର ଉଦେଶ୍ୟ ଥିଲା ଆଦିବାସୀ, କିଷାନ, ମାଛଚାଷୀଙ୍କ ଏବଂ ନର୍ମଦା କୂଳରେ ବସବାସ କରୁଥିବା ଲୋକମାନଙ୍କଅଧିକାର ଓନ୍ୟାୟ ପାଇଁ ଥିଲା।ସବୁ ବର୍ଗର ଲୋକ ତାଙ୍କ ସହ ଏକମତ ଥିଲେ।

### ଘର ବଞ୍ଚାଅ ଘର ବନାଅ ଆନ୍ଦୋଳନ
### ହିରନନ୍ଦିନୀ ଜମି ଘୋଟଲା
## ରାଜନୀତି ଜୀବନ
## ପୁରସ୍କାର ଓ ସମ୍ମାନ
* ୧୯୯୧: ରାଇଟ ଲିଭିଲିହୁଡ଼ ଆୱାର୍ଡ
* ୧୯୯୨: ଗୋଲଡ଼ମ୍ୟାନ ଏନଭରମେଣ୍ଟ ଆୱାର୍ଡ 
* ୧୯୯୫: ଗ୍ରୀନ ରିବୋନ ଆୱାର୍ଡ ,ବିବିସି ପାଇଁ ,ଇଂଲଣ୍ଡବେଷ୍ଟ ଅନ୍ତର୍ଜାତୀୟ ରାଜନୀତି ପ୍ରଚାରକ
* ୧୯୯୯: ହିୟୁମାନ ରାଇଟ ଡେଫେନଡ଼ରସ୍,ଅନ୍ତର୍ଜାତୀୟ ଆମେନଷ୍ଟରି, ଜର୍ମାନୀ 
* 1999: ଏମ.ଏ. ଥୋମାସ ନ୍ୟାସନାଲ ହିୟୁମାନ ରାଇଟ ଆୱାର୍ଡ ଭାରତ ଗାଁ ଆନ୍ଦୋଳନ
* ୧୯୯୯:ପର୍ସନ ଅଫ୍ ଦି ଇୟର ବିବିସି
* ୧୯୯୯: ଦିନନାଥ ମଙ୍ଗେସକର ଆୱାର୍ଡ
* ୧୯୯୯:କୁଣ୍ଡଳ ଲାଲ ଆୱାର୍ଡ ଶାନ୍ତି ପାଇଁ
* ୧୯୯୯: ମହାତ୍ମା ଫୁଲେ ଆୱାର୍ଡ
* ୨୦୧୩: ଭୀମ ବାଇ ଆମ୍ବେଦକର ଆୱାର୍ଡ 
* ୨୦୧୪: ମଦର ଟେରେସା ଆୱାର୍ଡ ସାମାଜିକ ନ୍ୟାୟ ପାଇଁ,

## ସମ୍ମାନ
## ସମ୍ମାନ
ଶ୍ରେଣୀ:୧୯୫୪ ଜନ୍ମ
ତୋରାଣି

thumb|322x322_ପିକସେଲ|ମାଟି କୁଡ଼ୁଆରେ ତୋରାଣି
ତୋରାଣି ଓଡ଼ିଆମାନଙ୍କର ଗୋଟିଏ ମୁଖ୍ୟ ପାନୀୟ ଖାଦ୍ୟ ।  ଖରାଦିନରେ ଏହା ଗରମ ଭାତରେ ମିଶାଇ ପଖାଳଭାତ ଖିଆଯାଇଥାଏ ।  ଖରାଦିନେ ଗରମରୁ ରକ୍ଷା ପାଇବା ପାଇଁ ତୋରାଣୀକୁ ପିଇଥାଆନ୍ତି ।  କୁହାଯାଏ ତୋରାଣୀ ଗରିବମାନଙ୍କ ଦ‌ହି ଲସୀ ।  ରାତୀରେ ବଳିଯାଇଥିବା ଭାତରେ ଏହି ତୋରାଣୀ ମିଶାଇ ରଖାଦେଲେ ଆରଦିନ ଭାତ ଖରାପ ହୁଏ ନାହିଁ । ଏଥିରେ ଔଷଧୀୟ ଗୁଣ ରହିଛି ।

## ପ୍ରସ୍ତୁତି ପ୍ରଣାଳୀ
ଭାତ ହୋଇସାରିଲା ପରେ ପେଜକୁ ବାହାର କରି କଂସାରେ ରଖାଯାଇଥାଏ ଏବଂ ପେଜ ଥଣ୍ତା ହୋଇସାରିଲା ପରେ ସେଥିରେ ଅଳ୍ପ ପାଣି ମିଶାଇ ତାକୁ ସେମିତି ଘୋଡ଼େଇ ରଖାଯାଇଥାଏ ।  ପ୍ରତି ଦିନ ସେଥିରେ ଅଳ୍ପ ଅଳ୍ପ ପାଣି ମିଶାଇ ତାକୁ ହାତରେ ଘାଣ୍ଟି ଦିଆଯାଏ । ୪-୫ ଦିନ ମଧ୍ୟରେ ଏହା ଖଟା ତୋରାଣି ହୋଇଥାଏ । କୁହାଯାଏ ମାଟିହାଣ୍ତିରେ ତୋରାଣି ରଖିଲେ ଏହା ଶୀଘ୍ର ଖଟା ହୋଇଥାଏ ଓ ଖରାପ ମଧ୍ୟ ହୁଏ ନାହିଁ । ତୋରାଣି ଅଧିକ ଖଟା ହୋଇଗଲେ ଏଥିରୁ କାଞ୍ଜି/ତୋରାଣି ସୁପ୍ ପ୍ରସ୍ତୁତ କରାଯାଏ । ଖରାଦିନରେ ଏଥିରେ କଞ୍ଚା ଲଙ୍କା, ଲୁଣ ମିଶାଇ ତୋରାଣି ଲସି ତିଆରି କରାଯାଇଥାଏ । 

## କାଞ୍ଜି ପ୍ରସ୍ତୁତି ପ୍ରଣାଳୀ
ପ୍ରାୟ ଖରାଦିନେ ଓଡ଼ିଆଘରେ କାଞ୍ଜି ତିଆରି ହୋଇଥାଏ । ତୋରାଣି ବ‌ହୁତ ଦିନ ରହିଗଲେ ଖଟା ଅଧିକ ହୋଇଯାଏ ।  ଏହି ଖଟା ତୋରାଣିରେ ଭେଣ୍ତି, ଶିମ୍ବ, ବୁଢ଼ା ବାଇଗଣ, ମୂଳା, ବଇତାଳୁ/କ‌ଖାରୁକୁ କାଟି ଏହାକୁ ହଳଦୀଗୁଣ୍ତ ଓ ଲୁଣ ପକାଇ ଶିଝାଯାଏ । ଏଥିରେ ରସୁଣ, ଶୁଖିଲା ଲଙ୍କା, ପଞ୍ଚୁଫୁଟଣ ଓ କଡ଼ିପତା/ଭୃସଙ୍ଗ ପତ୍ରରେ ଫୁଟଣ କରାଯାଇଥାଏ ।  ଏଥିରେ ମଧ୍ୟ ଔଷଧିୟ ଗୁଣ ରହିଛି ।  ଆଜିକାଲି ତୋରାଣି ବ‌ଦଳରେ ଦ‌ହିକାଞ୍ଜି କରାଯାଉଛି ।
## ଆଧାର 
ଶ୍ରେଣୀ:ପାନୀୟ
ଗୁନ୍‌ଗୁନ୍‌

**ଗୁନ୍‌ଗୁନ୍‌** ଜଣେ ଓଡ଼ିଆ ଅଭିନେତ୍ରୀ ଏବଂ ଉପସ୍ଥାପିକା । ୨୦୦୫ ମସିହାରେ ମୁକ୍ତିଲାଭ କରିଥିବା ଚଳଚ୍ଚିତ୍ର ଓମ୍ ଶାନ୍ତି ଓମ୍‌ରେ ଶିଶୁ କଳାକାର ଭାବରେ ଅଭିନୟ ଆରମ୍ଭ କରିଥିଲେ ଗୁନ୍‌ଗୁନ୍ । ସେ ସାକ୍ଷୀ ରହିଲା ଏ ସିଂହଦୁଆର ଚଳଚ୍ଚିତ୍ରରେ ପ୍ରଥମ କରି ନାୟିକା ଭାବରେ ଅଭିନୟ କରିଥିଲେ । ପରେ ପରେ ପୁପିନ୍ଦର ସିଂଙ୍କ ସ‌ହ କିଛି ଖଟା କିଛି ମିଠାରେ ସେ ମଧ୍ୟ ନାୟିକା ଭାବରେ ଅଭିନୟ କରିଥିଲେ । 

ଗୁନ୍‌ଗୁନ୍ ଜଣେ ଉପସ୍ଥାପିକା ଭାବରେ ଅନେକ ସ୍ଥାନରେ କାମ କରିଛନ୍ତି । ଗୁନ୍‌ଗୁନ୍‌ଙ୍କର ମାଆ ଆକାଶବାଣୀରେ ଉପସ୍ଥାପିକା ଭାବରେ କାର୍ଯ୍ୟ କରୁଥିଲେ । ତାଙ୍କଠାରୁ ଉତ୍ସାହିତ ହୋଇ ଗୁନ୍‌ଗୁନ୍ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ସେ ଇ ଟିଭି ଓଡ଼ିଆରେ ପ୍ରସାରିତ ସିଧାପ୍ରସାରଣ କାର୍ଯ୍ୟକ୍ରମ ଫୋନ୍ ଇନ୍‌ରେ ଉପସ୍ଥାପିକା ଭାବରେ କାର୍ଯ୍ୟ କରୁଥିଲେ । ଏହି ସ‌ହିତ ସେ ଦୂରଦର୍ଶନର ଅନେକ କାର୍ଯ୍ୟକ୍ରମରେ ମଧ୍ୟ ଉପସ୍ଥାପିକା ଭାବରେ କାର୍ଯ୍ୟ କରୁଥିଲେ । ତରଙ୍ଗ ଟିଭିରେ ପ୍ରସାରିତ କାର୍ଯ୍ୟକ୍ରମ ମାଲାମାଲ୍ ଏକ୍ସପ୍ରେସ୍‌ର ୨ୟ ଏବଂ ୩ୟ ସଂସ୍କରଣରେ ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି ।

## ଅଭିନୟ ଜୀବନ
୨୦୦୪ରେ ଓମ୍ ଶାନ୍ତି ଓମ୍ ଚଳଚ୍ଚିତ୍ରରେ ଗୁନ୍‌ଗୁନ୍ ଜଣେ ଶିଶୁ କଳାକାର ଭାବରେ ଅଭିନୟ ଆରମ୍ଭ କରିଥିଲେ । ସାଖି ରହିଲା ଏ ସିଂହଦୁଆରରେ ପ୍ରଥମ କରି ନାୟିକା ହେବାର ସୁଯୋଗ ପାଇଥିଲେ ଗୁନ୍‌ଗୁନ୍ । ପରେ ପରେ ସେ ପୁପିନ୍ଦରଙ୍କ ସ‌ହ କିଛି ଖଟା କିଛି ମିଠାରେ ମଧ୍ୟ ନାୟିକା ଭାବରେ ଅଭିନୟ କରିଥିଲେ ।  ପରେ ପରେ ସେ ଦୂରଦର୍ଶନରେ ଏବଂ କିଛି ମଞ୍ଚରେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ଇଟିଭିରେ ପ୍ରସାରିତ କାର୍ଯ୍ୟକ୍ରମ ଫୁଲ ବୋବାଲରେ ପୁପିନ୍ଦରଙ୍କ ସ‌ହ ଗୁନ୍‌ଗୁନ୍ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ରବିବାରର ସକାଳ ୯ଟାରେ ଇ ଟିଭିରେ ପ୍ରସାରିତ ସିଧାପ୍ରସାରିତ କାର୍ଯ୍ୟକ୍ରମ ଫୋନ ଇନ୍‌ରେ ଗୁନ୍‌ଗୁନ୍ ଉପସ୍ଥାପିକା ଭାବରେ କାର୍ଯ୍ୟ କରୁଥିଲେ । ପରେ ପରେ ସେ ବିଭିନ୍ନ ପୁରସ୍କାର ବିତରଣ ସମାରୋହରେ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି । ତରଙ୍ଗରେ ପ୍ରସାରିତ ମାଲାମାଲ୍ ଏକ୍ସପ୍ରେସ୍‌ର ୨ୟ ଏବଂ ୩ୟ ସଂସ୍କରଣରେ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ ଗୁନ‌ରଙଗୁନ୍ । ଓ ଟିଭିରେ ପ୍ରସାରିତ 'ଗପସପ କାର୍ଯ୍ୟକ୍ରମରେ ସେ ଉପସ୍ଥାପିକା ଭାବରେ କାର୍ଯ୍ୟ କରୁଛନ୍ତି । 

## ଅଭିନୀତ କଥାଚିତ୍ର
## ଉପସ୍ଥାପିକା
## ଆଧାର
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
କୋନେରୁ ହମ୍ପି

**ହମ୍ପି କୋନେରୁ , ** (ଜନ୍ମ ୩୧  ମାର୍ଚ ୧୯୮୭ , ବିଜଯବାଦାଠାରେ ) ଜଣେ ଭାରତୀୟ ମହିଳା ଚେସ ଖେଳାଳି । ସେ ଭାରତର ସର୍ବକନିଷ୍ଠ ମହିଳା ଗ୍ରାଣ୍ଡମାଷ୍ଟର । ସେ ୨୦୦୭ ମସିହାରେ ଆନ୍ତର୍ଜାତିକ ମହିଳା ଚେସରେ ୨୬୦୬ ରେଟିଙ୍ଗ ପାଏଣ୍ଟ ପାଇ ଶ୍ରେଷ୍ଠ ମହିଳା ଖେଳାଳି ଭାବରେ ବିବେଚିତ ହେଇଥିଲେ । .

୨୦୦୩ ମସିହାରେ ସେ ମାତ୍ର ୧୫ ବର୍ଷ ବୟସରେ ମହିଳା ଗ୍ରାଣ୍ଡମାଷ୍ଟର ଉପାଧି ପାଇ ଯୁଡିଥ ପୋଲାଗାରଙ୍କ ରେକର୍ଡ ଭାଙ୍ଗିଥିଲେ । ପରେ ୨୦୦୮ ମସିହାରେ ଚୀନର ହାଉ ୟିଫାନ ସେହି ରେକର୍ଡ ଭାଙ୍ଗି ଥିଲେ । ;  

## କ୍ରୀଡ଼ା ଜୀବନୀ 
୧୯୯୭ ମସିହାରେ ହାମ୍ପି ବିଶ୍ୱ ଜୁନ ଚେସ ଚମ୍ପିଅଂଶିପରେ 10 ବର୍ଷରୁ କମ ବାଳିକା ବର୍ଗରେ ୩ଟି ସ୍ୱର୍ଣ୍ଣ ପଦକ ପାଇଥିଲେ । ସେ ୧୯୯୮ ମସିହାରେ ୧୨ ବର୍ଷ ବର୍ଗରେ ଓ ୨୦୦୦ ମସିହାରେ ୧୪ ବର୍ଷ ବର୍ଗରେ ଏସୀୟ ଚେସ ଚମ୍ପିୟାନଶିପରେ ପ୍ରତିଯୋଗିତା କରି ବାଳକମାନଙ୍କ ସହ ମଧ୍ୟ ଖେଳିଥିଲେ । ୨୦୦୧ ମସିହାରେ ସେ ବିଶ୍ୱ ଜୁନିଅର ବାଳିକା ଚମ୍ପିୟାନଶୀପରେ ବିଜୟୀ ହେଇଥିଲେ । ପର ବର୍ଷ ସେ ଚୀନର ଝଅ କ୍ଷୁଇଙ୍କ ସହ ସମାନ ପଏଣ୍ଟ  ରଖି ଦ୍ୱିତୀୟ ସ୍ଥାନରେ ରହିଥିଲେ । ୨୦୦୪ ମସିହା ବିଶ୍ୱ ଚମ୍ପିୟାନଶିପରେ ସେ ବାଳକ ମାନଙ୍କ ସହ ଖେଳିଥିଲେ । ସେଥିରେ ଭାରତର ହରିକୃଷ୍ଣ ଚମ୍ପିୟାନ ହେଇଥିଲେ । ସେଥିରେ ହାମ୍ପି ୫ ମ ସ୍ଥାନ ପ୍ରାପ୍ତ ହେଇଥିଲେ । .

 ୨୦୦୦ ଓ ୨୦୦୨ ମସିହାରେ ସେ ବ୍ରିଟିଶ ମହିଳା ଚେସ ଚମ୍ପିୟାନଶୀପ , ୨୦୦୩ ମସିହାରେ ଏସୀୟ ମହିଳା ଚେସ ଚମ୍ପିୟାନଶୀପରେ ବିଜୟୀ ହେଇଥିଲେ । .୨୦୦୫ ମସିହାରେ ସେ ରୁଷିଆର ବରିଷ୍ଠ ମହିଳା ପ୍ରତିଯୋଗୀ ମାନଙ୍କ ସହ ଖେଳି ନର୍ଥ ଉରାଲ କପରେ ବିଜୟିନୀ ହେବାର ସୌଭାଗ୍ୟ ଅର୍ଜନ କରିଥିଲେ । 

ହାମ୍ପି ବିଶ୍ୱ ମହିଳା ଚେସ ଚମ୍ପିୟାନଶୀପରେ ୨୦୦୪ ମସିହାରେ ପ୍ରଥମେ ଅଂଶ ଗ୍ରହଣ କରି ତାହା ପରବର୍ତ୍ତୀ ସମସ୍ତ ବିଶ୍ୱ କପରେ ଭାଗ ନେବା ସହ ୨୦୦୪ , ୨୦୦୮ ଓ ୨୦୧୦ ମସିହାରେ ସେମିଫାଇନାଲ ଯାଏ ପହଞ୍ଚିଥିଲେ । .

ମୁମ୍ବାଇଠାରେ ସେ ୨୦୦୯ ମସିହା ମେୟର କପରେ ସେ ବିଶ୍ୱର ପୋଖତ ପୁରୁଷ ଚେସ ଖେଳାଳିଙ୍କ ସହ ମଧ୍ୟ ଖେଳି ପ୍ରଥମ ୪ଟି ସ୍ଥାନ ମଧ୍ୟରେ ରହିଥିଲେ । .

## ଆଧାର 
## ବାହାର ଲିଙ୍କ 
* Humpy Koneru chess games at 365Chess.com
* Koneru Humpy chess games (1997–2000) at 365Chess.com
* 
* Interview with GM Koneru Humpy by LatestChess.com 
* 
ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଭାରତୀୟ ଚେସ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଖେଳାଳୀ
ମନିକା ବାତ୍ରା

**ମନିକା ବାତ୍ରା** (ଜନ୍ମ : ୧୫ ଜୁନ ୧୯୯୫ ) ଜଣେ ଭାରତୀୟ ମହିଳା ଟେବୁଲ ଟେନିସ ଖେଳାଳି । ୨୦୧୮ ଅପ୍ରେଲ ମାସରେ ସେ ଭାରତର ଏକ ନମ୍ବର ଓ ବିଶ୍ୱର ୫୮ ର‍୍ୟାଙ୍କ ବିଶିଷ୍ଟ ମହିଳା ଟେବୁଲ ଟେନିସ ଖେଳାଳି ଥିଲେ ।

## ପ୍ରାରମ୍ଭିକ ଜୀବନୀ 
ମନିକା ନୂଆ ଦିଲ୍ଲୀର ନାରାୟଣା ବିହାର ଅଞ୍ଚଳରେ ପରିବାରର ସର୍ବ କନିଷ୍ଠ କନ୍ୟା ହିସାବରେ ୧୫ ଜୁନ ୧୯୯୫ରେ ଜନ୍ମଗ୍ରହଣ କରିଥିଲେ । ସେ ମାତ୍ର ୪ ବର୍ଷ ବୟସରୁ ଟେବୁଲ ଟେନିସ ଖେଳିବା ଆରମ୍ଭ କରିଥିଲେ । ତାଙ୍କର ବଡ଼ ଭଉଣୀ ଆଞ୍ଚଳ ଓ ଭାଇ ସାହିଲ ଉଭୟ ଟେବୁଲ ଟେନିସ ଖେଳୁଥିଲେ । ଭଉଣୀ ଆଞ୍ଚଳଙ୍କ ପ୍ରେରଣାରେ ସେ ଟେନିସ ପ୍ରତି ଆଗ୍ରହ ପ୍ରଦର୍ଶନ କରିଥିଲେ । ସେ ପ୍ରଥମେ ରାଜ୍ୟସ୍ତରୀୟ ୮ ବର୍ଷରୁ କମ ବର୍ଗରେ ବିଜୟୀ ହେବା ପରେ ସେ ସନ୍ଦିପ ଗୁପ୍ତାଙ୍କ ଅଧୀନରେ ପ୍ରଶିକ୍ଷିତ ହୋଇଥିଲେ । ଗୁପ୍ତାଙ୍କର ପରାମର୍ଶକ୍ରମେ ସେ ନିଜ ସ୍କୁଲ ବଦଳେଇ ଦିଲ୍ଲୀର ହଂଶରାଜ ମଡେଲ ସ୍କୁଲରେ ପଢ଼ିଥିଲେ, ଯେଉଁଠାରେ ଗୁପ୍ତାଙ୍କର ଟେବୁଲ ଟେନିସ ଏକାଡେମୀ ରହିଥିଲା । .

ମନିକା ନିଜ ସୁନ୍ଦର ଚେହେରା ପାଇଁ ଅନେକ ମଡେଲିଙ୍ଗ ପ୍ରସ୍ତାବ ପାଇଥିଲେ ମଧ୍ୟ ଟେବୁଲ ଟେନିସ ଖେଳିବାର ଅଭିଳାଷ ଯୋଗୁ ସେ ତାହା ପ୍ରତ୍ୟାଖ୍ୟାନ କରିଥିଲେ । ୧୬ ବର୍ଷ ବୟସ ହେଇଥିବା ସମୟରେ ସେ ସ୍ୱିଡେନର ପିଟର କାର୍ଲେସନ ଏକାଡେମିରେ ପ୍ରଶିକ୍ଷଣ ପାଇବାର ସୁଯୋଗ ପାଇଥିଲେ ମଧ୍ୟ ତାହା ପ୍ରତ୍ୟାଖ୍ୟାନ କରି ଦେଶ ଭିତରେ କୋଚିଙ୍ଗ ନେଇଥିଲେ । ପରେ ସେ ଜେସସ ଓ ମେରି କଲେଜରେ ସ୍ଥାନ ପାଇଥିଲେ ମଧ୍ୟ ଟେବୁଲ ଟେନିସ ପାଇଁ ଅଧିକ ସମୟ ଦେବାପାଇଁ ପାଠପଢ଼ା ଛାଡି ଦେଇଥିଲେ । 

## ଖେଳ ଜୀବନୀ 
୨୦୧୧ ମସିହାରେ ସେ ୨୧ ବର୍ଷରୁ କମ ବର୍ଗରେ ଚିଲି ଓପନ ଟୁର୍ଣ୍ଣାମେଣ୍ଟ ଖେଳି ରୌପ୍ୟ ପଦକ ଜିତି ଥିଲେ । ୨୦୧୪ ରାଷ୍ଟ୍ରମଣ୍ଡଳ ଖେଳରେ ଭାଗ ନେଇ ସେଥିରେ କ୍ୱାର୍ଟରଫାଇନାଲରେ ପହଞ୍ଚିଥିଲେ । ୨୦୧୫ ରାଷ୍ଟ୍ରମଣ୍ଡଳ ଖେଳରେ ସେ ଭାରତ ପାଇଁ ୩ଟି ପଦକ ଜିତିଥିଲେ । ସେଥିରେ ସେ ଦଳଗତ ବିଭାଗରେ ରୌପ୍ୟ ଏବଂ ଏକକ ଓ ଯୁଗଳ ପ୍ରତିଯୋଗିତାରେ ବ୍ରୋଞ୍ଜ ପଦକ ପାଇଥିଲେ । 

୨୦୧୬ ଦକ୍ଷିଣ ଏସିୟା କ୍ରୀଡ଼ା ପ୍ରତିଯୋଗୀତାରେରେ ୩ଟି ସ୍ୱର୍ଣ୍ଣ ପଦକ ପାଇଥିଲେ । ସେ ଏଥିରେ ମହିଳା ଡବଲସ , ମିକ୍ସଡ ଡବଲ ଓ ଦଳଗତ ପ୍ରତିଯୋଗୀତାରେ ଭାଗନେଇଥିଲେ । ଏହି ପ୍ରତିଯୋଗୀତାରେ ସେ ଏକକ ବିଭାଗରେ ମଧ୍ୟ ରୌପ୍ୟ ପାଇଥିଲେ । ସେ ୨୦୧୫ ଅଲିମ୍ପିକ ପାଇଁ ଯୋଗ୍ୟତା ଅର୍ଜନ କରିଥିଲେ , ତେବେ ସେଥିରେ ସେ ପ୍ରଥମ ରାଉଣ୍ଡରୁ ବିଦାୟ ନେଇଥିଲେ ।

ମନିକା ପ୍ରଥମ ଭାରତୀୟ ମହିଳା ଭାବରେ ୨୦୧୮ ରାଷ୍ଟ୍ରମଣ୍ଡଳ ପ୍ରତିଯୋଗିତାର ମହିଳା ସିଙ୍ଗଲସ ପ୍ରତିଯୋଗିତାରେ ସିଙ୍ଗାପୁରର ୟୁ ମେଙ୍ଗ୍ୟୁଙ୍କୁ ହରେଇ ସ୍ୱର୍ଣ୍ଣ୍ଣ ପଦକ ହାସଲ କରିଥିଲେ । ମୌମା ଦାସଙ୍କ ସହ ମିଶି ସେ ଏହି ପ୍ରତିଯୋଗିତାର ମହିଳା ଡବଲସରେ ରୌପ୍ୟ ପଦକ ଓ ସାଥିୟାନଙ୍କ ସହ ମିଶି ମିକ୍ସଡ ଡବଲସ ପ୍ରତିଯୋଗିତାରେ ବ୍ରୋଞ୍ଜ ପଦକ ହାସଲ କରିଥିଲେ । ଦଳଗତ ପ୍ରତିଯୋଗିତାରେ ମନିକାଙ୍କ ନେତୃତ୍ୱରେ ଭାରତୀୟ ମହିଳା ଦଳ ସ୍ୱର୍ଣ୍ଣପଦକ ହାସଲ କରିଥିଲେ । ସେମାନେ ୪ଥର ସ୍ୱର୍ଣ୍ଣପଦକ ବିଜେତା ସିଙ୍ଗାପୁର ଦଳକୁ ହରେଇଥିଲେ । ଏହି କୃତିତ୍ୱ ଯୋଗୁ ମନିକା ଏଯାବତ ରାଷ୍ଟ୍ରମଣ୍ଡଳ ଖେଳର ସବୁଠାରୁ ସଫଳ ଭାରତୀୟ ପ୍ରତିଯୋଗୀ ହୋଇପାରିଥିଲେ ।

## ଆଧାର 
## ବାହାର ଲିଙ୍କ 
* International Table Tennis Federation's profile
ଶ୍ରେଣୀ:୧୯୯୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଟେବୁଲ ଟେନିସ
ଲିଲିମା ମିଞ୍ଜ

**ଲିଲିମା ମିଞ୍ଜ**, ଜଣେ ଓଡ଼ିଆ ମହିଳା ହକି ଖେଳାଳୀ । ସେ ଭାରତୀୟ ଜାତୀୟ ଦଳରେ ଖେଳିଥିଲେ ଓ ୨୦୨୨ ମସିହାରେ ନିଜର ଅବସର ଘୋଷଣା କରିଥିଲେ ।

## ବ୍ୟକ୍ତିଗତ ଜୀବନ 
ଲିଲିମା ସୁନ୍ଦରଗଡ଼ ଜିଲ୍ଲାର ବିହାବନ୍ଧ-ତାଲାତୋଳି ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କର ପିତା ଅଞ୍ଜଲୁସ ମିଞ୍ଜ ଓ ମାଆ ସିଲଭିଆ ମିଞ୍ଜ । । ସେ ରାଉରକେଲାସ୍ଥିତ ସ୍ପୋର୍ଟସ୍ ଛାତ୍ରାବାସରେ ପ୍ରଶିକ୍ଷଣ ନେଇଥିଲେ ।

## ଅବଦାନ 
ସେ ସମୁଦାୟ ୭୪ଟି ଆନ୍ତର୍ଜାତିକ ପ୍ରତିଯୋଗୀତାରେ ଭାରତ ପାଇଁ ଖେଳିଛନ୍ତି । ସେଥିରେ ସେ ୬ଟି ଗୋଲ କରିଛନ୍ତି । ୨୦୧୧ ମସିହାରେ ଥାଇଲାଣ୍ଡର ବ୍ୟାଙ୍କକ୍ଠାରେ ହେଇଥିବା ପ୍ରତିଯୋଗୀତାରେ ୧୮ ବର୍ଷରୁ କମ ହକି ଏସିଆ କପରେ ସେ ଜାତୀୟ ମହିଳା ହକି ଦଳରେ ଖେଳିଥିଲେ । ଏହି ପ୍ରତିଯୋଗୀତାରେ ଭାରତୀୟ ଦଳ ବ୍ରୋଞ୍ଜ ପଦକ ଜିତିଥିଲା । ଜର୍ମାନୀରେ ଅନୁଷ୍ଠିତ ବିଶ୍ୱ କପରେ ସେ ସିଓଲଠାରେ ଖେଳିଥିଲେ । ଏହା ଛଡ଼ା ସେ ମାଲେସିଆ ସହ ହେଇଥିବା ୬ଟି ପ୍ରତିଯୋଗୀତାର ଏକ ସିରିଜ ଖେଳିଥିଲେ । ସେ ଅନେକ ଆନ୍ତର୍ଜାତୀୟ ଓ ଭାରତରେ ହେଇଥିବା ହକି ପ୍ରତିଯୋଗିତାରେ ଜାତୀୟ ଦଳର ସଦସ୍ୟା ଭାବରେ ଖେଳିଆସିଛନ୍ତି ।

୨୦୨୨ ମସିହା ଜାନୁଆରୀ ୧୩ ତାରିଖ ଦିନ ଲିଳିମା, ଜାତୀୟ ଦଳରୁ ନିଜର ଅବସର ଘୋଷଣା କରିଥିଲେ ।

## ପୁରସ୍କାର ଓ ସମ୍ମାନ 
* ୨୦୧୬ ମସିହାର ରିଓ ଅଲିମ୍ପିକରେ ଲିଲିମାଙ୍କର ଯୋଗଦାନ ପାଇଁ ସମୁଦାୟ ପ୍ରସ୍ତୁତି ଖର୍ଚ୍ଚ ଭାବରେ ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ତାଙ୍କୁ ୧୦ ଲକ୍ଷ ଟଙ୍କାର ଅନୁଦାନ ଦେଇଥିଲେ ।

* ୨୦୧୪ ମସିହାରେ ଭାରତୀୟ ମହିଳାମାନେ ଏସୀୟ କ୍ରୀଡ଼ାରେ ମହିଳା ହକିରେ ବ୍ରୋଞ୍ଜ ପଦକ ଜିତିଥିବାରୁ ଦଳର ସଦସ୍ୟା ଭାବରେ ଲିଲିମାଙ୍କୁ ରାଜ୍ୟ ସରକାର ୫୦,୦୦୦ ଟଙ୍କାର ପୁରସ୍କାର ପ୍ରଦାନ କରିଥିଲେ ।

* ୨୦୧୩ ମସିହାର ବିଶ୍ୱ ଜୁନିଅର ମହିଳା ହକି ଦଳର ସଦସ୍ୟା ଭାବରେ ଭାରତକୁ ବ୍ରୋଞ୍ଜ ପଦକ ଜିତାଇଥିବାରୁ ଓଡ଼ିଶାର ମହାନଦୀ କୋଇଲାଖଣି କର୍ତ୍ତୃପକ୍ଷ ତାଙ୍କୁ ୧,୦୦,୦୦୦ ଟଙ୍କାର ପୁରସ୍କାର ପ୍ରଦାନ କରିଥିଲେ ।

## ଆଧାର 
ଶ୍ରେଣୀ:୧୯୯୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଏକଲବ୍ୟ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଶାର ମହିଳା ଖେଳାଳୀ
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଖେଳାଳୀ
ବବିତା କୁମାରୀ

thumb|ବବିତା କୁମାରୀ
**ବବିତା କୁମାରୀ , **(ଜନ୍ମ ନଭେମ୍ବର , ୧୯୮୯ )ଜଣେ ମହିଳା ଭାରତୀୟ କୁସ୍ତିବିଦ । ସେ 55 କିଲୋଗ୍ରାମ ମହିଳା ଫ୍ରି ଷ୍ଟାଇଲ ବିଭାଗରେ ପ୍ରତିଯୋଗିତା କରୁଥିଲେ ଓ ବିଶିଷ୍ଟ କୋଚ ମହାବୀର ପ୍ରସାଦ ଫୋଗତ ତାଙ୍କର କୋଚ ଥିଲେ । ସେ 2014 ମସିହା କମନୱେଲଥ ଗେମରେ ମହିଳା କୁସ୍ତିରେ ସ୍ୱରନା ପଦକ ଜିତିଥିଲେ । ପୁରବାରୁ ସେ 2010 ମସିହା କମନୱେଲଥ ଗେମରେ ମଧ୍ୟ ମହିଳା କୁସ୍ତିରେ ରୌପ୍ୟ ପଦକ ଜିତି ଥିଲେ । 2013 ମସିହା ବିଶ୍ୱ କୁସ୍ତି ଚମ୍ପିୟାନଶୀପରେ ସେ ଭରତ ପାଇଁ ବ୍ରୋଞ୍ଜ ପଦକ ଆଣିଥିଲେ । 

## ବ୍ୟକ୍ତିଗତ ଜୀବନ 
ତାଙ୍କର ବଡ଼ ଭଉଣୀ ଗୀତା ଫୋଗତ ଭାରତ ପାଇଁ ପ୍ରଥମ ମହିଳା କୁସ୍ତି ସ୍ୱର୍ଣ୍ଣ ପଦକ କମନୱେୟଲଥ ଗେମରେ ବିଜୟିନୀ ହୋଇଥିଲେ । ତାଙ୍କ ପିତା ମହାବୀର ସିଂହ ଫୋଗତ ଜଣେ କୁସ୍ତିବିଦ ଓ ପ୍ରଶିକ୍ଷଯକ ଥିଲେ ।ତାଙ୍କର ସମ୍ପର୍କୀୟ ଭାଇ ଭିନେଶ ଫୋଗତ ମଧ୍ୟ ଗ୍ଲାସଗୋ କମନୱେଲଥ ଗେମରେ ପୁରୁଷ 48 କିଲୋଗ୍ରାମ ବିଭାଗରେ ସ୍ୱରନା ପଦକ ପ୍ରାପ୍ତ ହେଇଥିଲେ । .

ତାଙ୍କ ସମୟରେ ଝିଅମାନେ କୁସ୍ତି ଖେଳରୁ ଦୂରେଇ ରହୁଥିବା ସମୟରେ ଗୀତା ଓ ବାବିତା , ଭାଇ ଭିନେଶଙ୍କ ସହ ତାଙ୍କ ପିତାଙ୍କ ତତ୍ତ୍ୱାବଧାନରେ ଆଗଭର ହେଇ କୁସ୍ତି ପ୍ରଶିକ୍ଷଣ ନେଇଥିଲେ । ତାଙ୍କ ଆଦର୍ଶରେ ଅନୁପ୍ରାଣିତ ହେଇ ପରେ ଅନେକ ଝିଅ କୁସ୍ତି ଖେଳକୁ ଆସି ଦେଶ ପାଇଁ ଅନେକ ପଦକ ହାସଲ କରି ଆସୁଛନ୍ତି । ତାଙ୍କ ନିଜ ସାନ ଭଉଣୀ ରିତୁ ଫୋଗତ ମଧ୍ୟ 2016 କମନୱେଲ୍‌ଥ ଗେମରେ ସ୍ୱର୍ଣ୍ଣ ପଦକ ଜିତିଥିଲେ ।ଔ ଜଣେ ସାନ ଭଉଣୀ ସଂଗୀତା ମଧ୍ୟ କୁସ୍ତି ଖେଳରେ ଅଛନ୍ତି ।  

## କ୍ରୀଡ଼ା ଅବଦାନ ସବୁ 
୨୦୦୯ ମସିହା କମନୱେଲ୍‌ଥ ମହିଳା କୁସ୍ତିରେରେ ସେ ସ୍ୱର୍ଣ୍ଣ ପଦକ ଜିତି ଥିଲେ । ୨୦୧୦ ମସିହା କମନୱେଲ୍‌ଥରେ ସେ ରୋପ୍ୟ ପଦକ ପାଇଥିଲେ । ୨୦୧୧ ମସିହାରେ ପୁଣି କମୱେଲ୍‌ଥ କୁସ୍ତିରେ ସେ ସ୍ୱର୍ଣ୍ଣ ପଦକ ପାଇ ଥିଲେ । ଏହା ପରେ ଅଦ୍ୟାବଧି ସେ ଅନେକ ଜାତୀୟ ତଥା ଆନ୍ତର୍ଜାତିୟ ପଦକ ଜିତି ପରିଛନ୍ତି ।

## ଅନ୍ୟ ଉପାଧି ସବୁ 
* Dave Schultz Memorial Tournament, 2010 - Sixth place
* Dave Schultz Memorial Tournament, 2012 - Bronze
* Dave Schultz Memorial Tournament, 2014 - Silver

## References 
ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶୟାଲୀ ଗୋଖଲେ

**ଶୟାଲୀ ଗୋଖଲେ** () (ଜନ୍ମ ଫେବୃଆରୀ ୧ , ୧୯୮୭ ) ଜଣେ ଭାରତୀୟ ମହିଳା ବେଡମିଣ୍ଟନ ଖେଳାଳି । 

## ଅବଦାନ 
ଶୟାଲୀ ତାଙ୍କର ପ୍ରଥମ ଜାତୀୟ ଚମ୍ପିୟାନଶୀପ ୨୦୦୮ ମସିହାରେ ଜିତିଥିଲେ । ସେ ମହିଳା ସିଙ୍ଗଳ ବିଭାଗରେ ପ୍ରତିଯୋଗିତା କରି ବିଜୟିନୀ ହେଇଥିଲେ । ପୁନର୍ବାର ୪ ବର୍ଷ ପରେ ୨୦୧୨ ମସିହାରେ ସେ ଭାରତର  ଜାତୀୟ ବେଡମିଣ୍ଟନ  ଚମ୍ପିୟାନଶୀପ ପ୍ରତିଯୋଗିତାରେ ମହିଳା ଏକକ ବିଭାଗରେ ବିଜୟୀନୀ ହେଇଥିଲେ । .

## ଆଧାର 
ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ମହିଳା ବ୍ୟାଡମିଣ୍ଟନ ଖେଳାଳି
ସିଂହାରୀ ଶ୍ୟାମସୁନ୍ଦର କର

***ସିଂହାରୀ*** **ଶ୍ୟାମସୁନ୍ଦର କର** ଜଣେ ଓଡ଼ିଶୀ ସଙ୍ଗୀତଜ୍ଞ, ବିଶିଷ୍ଟ ଓଡ଼ିଶୀ କଣ୍ଠଶିଳ୍ପୀ, ଗୁରୁ ଓ ମର୍ଦ୍ଦଳ ବାଦକ ଥିଲେ । ପୁରୀର ପରମ୍ପରାନୁସାରେ ଶାସ୍ତ୍ରୀୟ ପଦ୍ଧତିରେ ମର୍ଦ୍ଦଳ ବାଦନ କରି ଏହାକୁ ଓଡ଼ିଶୀ ସଙ୍ଗୀତର ମୌଳିକ ବାଦ୍ୟଯନ୍ତ୍ର ଭାବେ ପ୍ରଚଳିତ କରାଇପାରିଥିଲେ । ସେ ଶ୍ରୀମନ୍ଦିରରେ ସିଂହାରୀ ସେବା କରୁଥିବାରୁ *ସିଂହାରୀ ଶ୍ୟାମସୁନ୍ଦର କର* ନାମରେ ସେ ବେଶୀ ପରିଚିତ ଥିଲେ । ଓଡ଼ିଶୀ ସଙ୍ଗୀତର ପୁନରୁଦ୍ଧାର ତଥା ପ୍ରଚାର ପ୍ରସାର କ୍ଷେତ୍ରରେ ସିଂହାରୀ ଶ୍ୟାମସୁନ୍ଦରଙ୍କର ଅବଦାନ ଆଦ୍ୟଗଣ୍ୟ ଥିବାରୁ ତାଙ୍କୁ ଓଡ଼ିଶୀ ସଙ୍ଗୀତର *ଆଦିଗୁରୁ* ଭାବେ ଜଣାଯାଏ । 

## ଜୀବନୀ 
ଶ୍ୟାମସୁନ୍ଦର, ପୁରୀର ମଣିକର୍ଣ୍ଣିକା ସାହିରେ ଜନ୍ମଗ୍ରହଣ କରିଥିଲେ । ପିଲାଦିନରୁ ତାଙ୍କର ସଙ୍ଗୀତ ପ୍ରତି ଆକର୍ଷଣ ରହିଥିଲା । ପିତାମାତାଙ୍କ ମନାକରିବା ସତ୍ତ୍ୱେ ସେ ରାତି ଅନିଦ୍ରା ହୋଇ *ସୁଆଙ୍ଗ, ଲୀଳା* ଆଦି ଦେଖୁଥିଲେ । କମ ବୟସରୁ ତାଙ୍କର ପିତାଙ୍କର ଦେହାନ୍ତ ହୋଇଯାଇଥିଲା । ସଂସ୍କୃତ ଟୋଲରେ ସେ ପାଠ ପଢ଼ିଥିଲେ । 

ଜଗନ୍ନାଥ ପ୍ରତିହାରୀ, ହରିହର ରାୟଗୁରୁ ଓ ଚିନ୍ତାମଣି ମିଶ୍ର ଆଦି ଗୁରୁଙ୍କଠାରୁ ସେ ଓଡ଼ିଶୀ ସଙ୍ଗୀତ ଓ ମର୍ଦ୍ଦଳ ବାଦନ ଶିକ୍ଷାଲାଭ କରିଥିଲେ । ପୁରୀର *କାଳିକାକୋଟ* ଥିଲା ତାଙ୍କର ସଙ୍ଗୀତ ସାଧନା କେନ୍ଦ୍ର । ସେ ଆକାଶବାଣୀ କଟକ କେନ୍ଦ୍ରର ନିୟମିତ କଣ୍ଠଶିଳ୍ପୀ ଥିଲେ ଓ କଟକ କେନ୍ଦ୍ର ସ୍ଥାପନ ହେବା ଆଗରୁ ଆକାଶବାଣୀ କଲିକତା କେନ୍ଦ୍ରରେ ସଙ୍ଗୀତ ପରିବେଷଣ କରୁଥିଲେ । ୧୯୫୪ମସିହାରେ ଦିଲ୍ଲୀର ଲାଲ କିଲ୍ଲାଠାରେ ଏକ ସଙ୍ଗୀତ ସମ୍ମିଳନୀରେ ଯୋଗ ଦେଇ ଓଡ଼ିଶୀ ସଙ୍ଗୀତ ଓ ମର୍ଦ୍ଦଳ ବାଦନ ପରିବେଷଣ କରିଥିଲେ । ନିଜ ଘରେ ସେ "ଶ୍ୟାମସୁନ୍ଦର ସଙ୍ଗୀତ ମହାବିଦ୍ୟାଳୟ" ପ୍ରତିଷ୍ଠା କରି, ସଙ୍ଗୀତ ଶିକ୍ଷାଦାନ କରୁଥିଲେ । ତାଙ୍କର ଶିଷ୍ୟମାନଙ୍କ ମଧ୍ୟରେ ନୃସିଂହନାଥ ଖୁଣ୍ଟିଆ, ମାର୍କଣ୍ଡେୟ ମହାପାତ୍ର, କାଶୀନାଥ ପୂଜାପଣ୍ଡା, ଲୋକନାଥ ପାଳ, ଲୋକନାଥ ରଥ, ପଶ୍ଚିମେଶ୍ୱର ଜେନା, ଅଖିଳ କୁମାର ଲେଙ୍କା, ଶ୍ୟାମାମଣି ପଟ୍ଟନାୟକ ଓ ଗୋପାଳ ଚନ୍ଦ୍ର ପଣ୍ଡା ଅନ୍ୟତମ । ଓଡ଼ିଶାର ପ୍ରାୟ ସମସ୍ତ ମର୍ଦ୍ଦଳ ଗୁରୁ ସିଂହାରୀଙ୍କ ଶିଷ୍ୟ ଓ ଅଭିନୟ କ୍ଷେତ୍ରରେ ମଧ୍ୟ ତାଙ୍କର ଅନନ୍ୟ ଦକ୍ଷତା ଥିଲା । ସେ ଅନେକ ଓଡ଼ିଶୀ ନୃତ୍ୟଶିଳ୍ପୀଙ୍କୁ ମଧ୍ୟ ନୃତ୍ୟାଭିନୟରେ ଶିକ୍ଷା ପ୍ରଦାନ କରିଛନ୍ତି ।

୧୯୭୫ ମସିହା ମାର୍ଚ୍ଚ ୧୬ତାରିଖରେ ଶ୍ୟାମସୁନ୍ଦର କର ଇହଲୀଳା ସମ୍ବରଣ କରିଥିଲେ । 
## ଗାୟକୀ 
thumb|281x281_ପିକସେଲ|ପୁରୀରେ ସିଂହାରୀଙ୍କ ପ୍ରତିମୂର୍ତ୍ତି
ସିଂହାରୀ ଶ୍ୟାମସୁନ୍ଦର କର ପୁରୀରେ ଜନ୍ମିତ ହୋଇଥିବାରୁ ତାଙ୍କ ଗାୟନ ଶୈଳୀରେ ପୁରୀର ଗଭୀର ଛାପ ରହିଛି । 

ଅଧୁନା ୟୁଟ୍ୟୁବରେ ତାଙ୍କର ତିନିଗୋଟି ସଙ୍ଗୀତ ଗ୍ରାମୋଫୋନରୁ ଉଦ୍ଧାର କରାଯାଇ ଛଡ଼ାଯାଇଛି । ସେଗୁଡ଼ିକ ହେଲା ଦୀନବାନ୍ଧବ ଦଇତାରୀ(ଜଣାଣ) ଓ କବିସୂର୍ଯ୍ୟ ବଳଦେବ ରଥଙ୍କ କିଶୋରୀ ଚମ୍ପୂରୁ ଦୁଇଗୋଟି ଗୀତ - ଛଳବାହିନୀଶ ହେ(ଛ ଗୀତ) ଓ କ୍ଷମାନୁକମ୍ପାଧର ହେ(କ୍ଷ ଗୀତ) ।

## ଆଧାର 
ଶ୍ରେଣୀ:୧୯୭୫ ମୃତ୍ୟୁ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ଗାୟକ
ଶ୍ରେଣୀ:ଓଡ଼ିଆ ଗାୟକ
ଲିପ୍ସା ମିଶ୍ର

**‌ଲିପ୍ସା ମିଶ୍ର‌** ଜଣେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ । ଲିପ୍ସା ତରଙ୍ଗ ଟିଭିରେ ଧାରାବାହିକ ‌କିଛି ଲୁହ ପିଇଯାଏ ଓଠ‌ରେ ଅଭିନୟ ଆରମ୍ଭ କରିଥିଲେ । ୨୦୧୫ରେ ଲିପ୍ସା ଓଡ଼ିଆ କଥାଚିତ୍ର ମାୟା ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଲିପ୍ସା ସପ୍ତମ ଶ୍ରେଣୀରେ ପଢ଼ୁଥିବା ବେଳେ ଓଡ଼ିଶୀ ନୃତ୍ୟ ଶିଖିବା ଆରମ୍ଭ କରଥିଲେ । ଏବଂ ଧାରାବାହିକ ‌କିଛି ଲୁହ ପିଇଯାଏ ଓଠ‌ରେ ନାୟିକା ଖୁସି ଭୂମିକାରେ ଅଭିନୟ କରିଥିଲେ ।

ଏହି ଧାରାବାହିକଟି ସରିବା ପରେ ସେ ୨୦୧୫ରେ ମାୟା ଚଳଚ୍ଚିତ୍ର ଜରିଆରେ ଲିପ୍ସା ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ଲିପ୍ସାଙ୍କ ସ‌ହ ଅନୁ ଚୌଧୁରୀ ଏବଂ ସୁନୀଲ କୁମାର ଅଭିନୟ କରିଥିଲେ ।

୨୦୧୫ରେ ଲିପ୍ସାଙ୍କର ଅନ୍ୟ ଏକ ଚଳଚ୍ଚିତ୍ର ମୁକ୍ତିଲାଭ କରିଥିଲା ପିଲାଟା ବିଗିଡ଼ିଗଲା । ଏହି ଚଳଚ୍ଚିତ୍ରଟି ଗୋଟିଏ ହାସ୍ୟାତ୍ମକ ଚଳଚ୍ଚିତ୍ର ଥିଲା, ଯାହାର ନିର୍ଦ୍ଦେଶନା ଦେଇଥିଲେ ବସନ୍ତ ସାହୁ । ଏହି ଚଳଚ୍ଚିତ୍ରରେ ଲିପ୍ସାଙ୍କ ସ‌ହ ସବ୍ୟସାଚୀ ମିଶ୍ର, ଅର୍ଚ୍ଚିତା ସାହୁ, ପପୁ ପମ ପମ ଅଭିନୟ କରିଥିଲେ ।

୨୦୧୬ରେ ପୁପିନ୍ଦର ସିଂହଙ୍କ ସ‌ହ ଲିପ୍ସାଙ୍କର ଗୋଟିଏ ଚଳଚ୍ଚିତ୍ର ଆସିଥିଲା ସମୟ ବଡ଼ ବଳବାନ । ଏହି ଚଳଚ୍ଚିତ୍ରରେ ଅନୁଭା ସୌର୍ଯ୍ୟା ମଧ୍ୟ ଅଭିନୟ କରିଥିଲେ ।

୨୦୧୬ରେ ଲିପ୍ସା କ୍ରିଷ୍ଣା ବେଉରାଙ୍କ ସ‌ହ ଏକ ହିନ୍ଦୀ ଗୀତ ‌ଚେହେରା ତେରା‌ରେ ଅଭିନୟ କରିଥିଲେ । ଏହି ଗୀତରେ କ୍ରିଷ୍ଣା କଣ୍ଠଦାନ କରିଥିଲେ ଏବଂ ଅଭିନୟ ମଧ୍ୟ କରିଥିଲେ । ଜି ମ୍ୟୁଜିକଦ୍ୱାରା ଏହି ଗୀତଟି ନିର୍ମିତ ହୋଇଥିଲା ।

## ଅଭିନୀତ କଥାଚିତ୍ର
## ଅଭିନୀତ ଧାରାବାହିକ
## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:୧୯୯୨ ଜନ୍ମ
ସୋଡ଼ିଅମ ନାଇଟ୍ରୋପୃସାଇଡ

**ସୋଡ଼ିଅମ ନାଇଟ୍ରୋପୃସାଇଡ** ବା **ଏସଏନପି** (ଇଂରାଜୀ ଭାଷାରେ **Sodium nitroprusside** ବା **SNP**, ବିକ୍ରୟ ନାମ **ନାଇଟ୍ରୋପ୍ରେସ** /**Nitropress**) ଏକ ଔଷଧ ଯାହା ରକ୍ତଚାପ (blood pressure) କମ୍ କରିବାକୁ ଦିଆଯାଏ । ଲକ୍ଷଣ‌ଯୁକ୍ତ ଅତ୍ୟୁଚ୍ଚ ରକ୍ତଚାପ (blood pressure is very high and resulting in symptoms) ଥିଲେ, କେତେକ ହୃଦ୍‌ପାତ ରୋଗରେ ଓ ଅପରେଶନ ସମୟରେ ରକ୍ତସ୍ରାବ (bleeding) କମେଇବା ନିମନ୍ତେ ଏହି ଔଷଧ ଦିଆଯାଏ&nbsp;। ନିରବଛିନ୍ନ ଧୀର ପ୍ରବାହିତ ଶିରାଭ୍ୟନ୍ତର ଇଞ୍ଜେକସନ (continuous injection into a vein) ଆକାରରେ ଏହା ଦିଆଯାଏ । ଏହାର ପ୍ରଭାବ ତୁରନ୍ତ ଆରମ୍ଭ ହୁଏ ଓ ପ୍ରାୟ ୧୦ ମିନିଟ ପର୍ଯ୍ୟନ୍ତ ରହେ&nbsp;।

ସୋଡ଼ିଅମ ନାଇଟ୍ରୋପୃସାଇଡର ସୋଡ଼ିଅମ ନାଇଟ୍ରୋପୃସାଇଡରେ ନିମ୍ନ ରକ୍ତଚାପ (low blood pressure) ଓ ସ୍ୟାନାଇଡ ବିଷକ୍ରିୟା (cyanide toxicity) ହୋଇପାରେ । ମେଥେମୋଗ୍ଲୋବିନେମିଆ (methemoglobinemia) ଭଳି ସାଂଘାତିକ ପ୍ରତିକ୍ରିୟା ମଧ୍ୟ ହୋଇପାରେ । ଅଧିକ ମାତ୍ରାର ଔଷଧ ୧୦ ମିନିଟରୁ ଅଧିକ ସମୟ ଦିଆଯାଏନାହିଁ । ଏହା ରକ୍ତନଳୀ ସ୍ଫୀତ କରି କାର୍ଯ୍ୟ କରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ ।

## ଆଧାର 
ଶ୍ରେଣୀ:ଔଷଧ
ଅପୁର୍ବୀ ଚନ୍ଦେଲା

**ଅପୁର୍ବୀ ସିଂହ ଚନ୍ଦେଲା**(ଜନ୍ମ : ୪ ଜାନୁଆରୀ ୧୯୯୩ ) ଜଣେ ଭାରତୀୟ ବନ୍ଧୁକଚାଳିକା ଓ ସେ ୧୦ ମିଟର ଏୟାର ରାଇଫଲ ବିଭାଗରେ ପ୍ରତିଯୋଗିତା କରିଥାନ୍ତି । ସେ ୨୦୧୪ ମସିହାରେ ଗ୍ଲାସଗୋଠାରେ ହେଇଥିବା କମନୱେଲ୍ସ ଗେମରେ ସେହି ସେହି ବିଭାଗରେ ଭାରତପାଇଁ ପ୍ରତିଯୋଗିତା କରି ସ୍ୱର୍ଣ୍ଣ ପଦକ ପ୍ରାପ୍ତ ହେଇଥିଲେ । 

## ପ୍ରାରମ୍ଭିକ ଜୀବନ 
ଭାରତୀୟ ରାଜ୍ୟ ରାଜସ୍ଥାନର ଜୟପୁର ସହରରେ ଜନ୍ମଗ୍ରହଣ କରିଥିବା ଅପୁର୍ବୀ ସେଠାକାର ମହାରାଣୀ ଗାୟତ୍ରୀ ଦେବୀ ବାଳିକା ସ୍କୁଲରେ ଶିକ୍ଷା ପ୍ରାପ୍ତ ହେଇଥିଲେ । ପରେ ସେ ନୂଆ ଦିଲ୍ଲୀସ୍ଥିତ ଜେସୁସ ଓ ମେରୀ କଲେଜ , ଦିଲ୍ଲୀ ବିଶ୍ୱବିଦ୍ୟାଳୟରେ ସମାଜବିଜ୍ଞାନ ସହ ଡିଗ୍ରୀ କରିଥିଲେ । 

## ପରିବାର 
ଅପୁର୍ବୀ ଚନ୍ଦେଲା, ଏକ ରାଜପୁତ ପରିବାରରେ ଜୟପୁରଠାରେ  ଜନ୍ମଗ୍ରହଣ କରିଥିଲେ । ତାଙ୍କ ପିତା କୁଳଦୀପ ସିଂହ ଚନ୍ଦେଲାଙ୍କର  ହୋଟେଲ ବ୍ୟବସାୟ ଥିଲା ଓ ତାଙ୍କ ମାଁଙ୍କ ନାମ ବିନ୍ଦୁ ରାଠୋର । 

## ଅବଦାନ 
ଅପୁର୍ବୀ ନୂଆଦିଲ୍ଲୀଠାରେ ଅନୁଷ୍ଠିତ ହେଇଥିବା ୨୦୧୨ ମସିହାର ଜାତୀୟ ଶୁଟିଙ୍ଗ ପ୍ରତିଯୋଗିତାରେ ତାଙ୍କର ନିଜ ବିଭାଗ ୧୦ ମିଟର ଏୟାର ରାଇଫଲରେ ସ୍ୱର୍ଣ୍ଣ ପଦକ ପ୍ରାପ୍ତ ହେଇଥିଲେ । ତାହା ସିନିୟର ବିଭାଗରେ ତାଙ୍କର ପ୍ରଥମ ପଦାର୍ପଣ ଥିଲା । ୨୦୧୪ ମସିହାରେ ସେ ହେଗଠାରେ ହେଇଥିବା ଆନ୍ତର୍ଜାତିକ ପ୍ରତିଯୋଗିତାରେ ୪ଟି ପଦକ ହାସଲ କରିଥିଲେ । ସେଥି ମଧ୍ୟରୁ ଦୁଇଟି ଭିନ୍ନ ବିଭାଗରେ ଦୁଇଟି ଏକକ ଓ ୨ଟି ଦଳଗତ ମେଡାଲ ରହିଥିଲା । ସେହି ବର୍ଷରେ ସେ ଗ୍ଲାସଗୋଠାରେ ରାଜ୍ୟଗୋଷ୍ଠୀ କ୍ରୀଡ଼ାରେ ମଧ୍ୟ ମହିଳା ଏକକ ୧୦ ମିଟର ଏୟାର ରାଇଫଲରେ ସେ ସ୍ୱର୍ଣ୍ଣ ପଦକ ଜିତିଥିଲେ । ସେଠାରେ ସେ ୨୦୬.୭ ପଏଣ୍ଟ ପାଇ ରାଜ୍ୟଗୋଷ୍ଠୀ କ୍ରୀଡ଼ାର ନୂତନ ରେକର୍ଡ଼ ପ୍ରତିଷ୍ଠା କରିଥିଲେ । 

୨୦୧୬ ମସିହାରେ ହେଇଥିବା ରିଓ ଅଲିମ୍ପିକ ପାଇଁ ଅପୁର୍ବୀ ଯୋଗ୍ୟତା ଅର୍ଜନ କରିଥିଲେ ମଧ୍ୟ ତାଙ୍କ ନିଜ ବିଭାଗରେ ସେ ୩୪ ନମ୍ବର ସ୍ଥାନରେ ରହିଥିଲେ ।

## ତାଙ୍କର ବିଶ୍ୱ ସ୍ତରୀୟ ପଦକ ତାଲିକା 
## ଆଧାର 
## ବାହାର ଲିଙ୍କ 
* Apurvi Chandela profile at ISSF

ଶ୍ରେଣୀ:୧୯୯୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ସୁମନ ବାଲା

**ସୁମନ ବାଲା** (ଜନ୍ମ: ଡିସେମ୍ବର ୧୫, ୧୯୮୧ ) ଜଣେ ପ୍ରାକ୍ତନ ଭାରତୀୟ ହକି ଖେଳାଳି । ସେ ଭାରତୀୟ ଜାତୀୟ ମହିଳା ଫିଲ୍ଡ ହକି ଦଳର ସଦସ୍ୟ । ହରିୟାଣାର ଶାହାବାଦ ମାର୍କଣ୍ଡରେ ଜନ୍ମିତ ବାଲା ମାଞ୍ଚେଷ୍ଟର ୨୦୦୨ କମନୱେଲ୍‌ଥ ଗେମ୍ସରେ ସ୍ୱର୍ଣ୍ଣ ଜିତିଥିବା ଦଳ ସହିତ ଖେଳିଥିଲେ । ସେ ମୁଖ୍ୟତଃ ଫୁଲ-ବ୍ୟାକ ସ୍ଥିତିରେ ଖେଳିଥାନ୍ତି ।

## ପ୍ରାରମ୍ଭିକ ଜୀବନ 
ସୁମନ ବାଲା ୧୯୮୧ ମସିହା ଡିସେମ୍ବର ୧୫ ତାରିଖରେ ହରିୟାଣାର ଶାହାବାଦ ମାର୍କଣ୍ଡରେ ଜନ୍ମିତ । ସେ କୁରୁଫିଲ୍ଡ ଜିଲ୍ଲାର ଗୁରୁ ନାନକ ଦେବ ବରିଷ୍ଠ ମାଧ୍ୟମିକ ବିଦ୍ୟାଳୟରେ ଅଧ୍ୟୟନ କରିଥିଲେ ।

## ଆନ୍ତର୍ଜାତୀୟ କ୍ରୀଡ଼ା 
ସୁମନ ବାଲା ପ୍ରଥମ କରି ୧୯୯୮ ମସିହାରେ ଆନ୍ତର୍ଜାତୀୟ ସର୍କିଟରେ କୁଆଲାଲାମ୍ପୁରଠାରେ କମନୱେଲ୍‌ଥ ଗେମ୍ସରେ ଖେଳିଥିଲେ । ପରେ ସେ ୨୦୦୬ ମସିହାରେ ଦୋହାଠାରେ ଓ ୨୦୦୨ ମସିହାରେ ବୁସାନଠାରେ ଏସିଆନ ଗେମ୍ସରେ ଖେଳିଥିଲେ ।

## ଆଧାର 
## ବାହାର ଲିଙ୍କ 
* Commonwealth Games Biography 

ଶ୍ରେଣୀ:୧୯୮୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ବିଭୁ କାନୁନଗୋ

**ବିଭୁ ପ୍ରସାଦ କାନୁନଗୋ** ଓଡ଼ିଶା ଜନ୍ମିତ ଜଣେ ଆଇନଜ୍ଞ ଓ ଅର୍ଥନୀତିଜ୍ଞ ଅଟନ୍ତି । ରିଜର୍ଭ ବ୍ୟାଙ୍କର ଡେପୁଟି ଗଭର୍ଣ୍ଣର ଭାବେ ମାର୍ଚ୍ଚ ୨୦୧୭ରେ ଅବସ୍ଥାପିତ ହୋଇଥିଲେ । ଏହି ପଦବୀ ଅଳଙ୍କୃତ କରିବାରେ ସେ *ହାରୁନ ରଶିଦ ଖାଁ*ଙ୍କ ପରେ ଦ୍ୱିତୀୟ ଓଡ଼ିଆ ।

## ବାଲ୍ୟଜୀବନ ଓ ଶିକ୍ଷା 
ବିଭୁ ପ୍ରସାଦ, କେନ୍ଦ୍ରାପଡ଼ା ଜିଲ୍ଲା ଅନ୍ତର୍ଗତ ବାଲିଆ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଜଣେ ସରକାରୀ କର୍ମଚାରୀ ଥିଲେ । ଗାଁ ବିଦ୍ୟାଳୟ ପରେ, ସେ ଭୁବନେଶ୍ୱରର ୟୁନିଟ ୬ ସରକାରୀ ବାଳକ ବିଦ୍ୟାଳୟରୁ ହାଇସ୍କୁଲ ଓ କେନ୍ଦ୍ରାପଡ଼ାରେ ନିଜର ଇଣ୍ଟରମିଡିଏଟ ସମାପ୍ତ କରିଥିଲେ । ଭୁବନେଶ୍ୱରର ବିଜେବି କଲେଜରୁ ଇତିହାସରେ ସ୍ନାତକ ଡିଗ୍ରୀ ହାସଲ କରିଥିଲେ । ଏହାପରେ ସେ ୧୯୭୮ ମସିହାରେ ଉତ୍କଳ ବିଶ୍ୱବିଦ୍ୟାଳୟରେ ଇତିହାସରେ ସ୍ନାତକୋତ୍ତର ଡିଗ୍ରୀ କରିଥିଲେ । ପରେ ଉତ୍କଳ ବିଶ୍ୱବିଦ୍ୟାଳୟରୁ ଆଇନରେ ଡିଗ୍ରୀ ହାସଲ କରଥିଲେ । 

## କର୍ମ ଜୀବନ
୧୯୭୯ରେ ସେ ବ୍ୟାଙ୍କ ସେବାରେ ଯୋଗ ଦେଇଥିଲେ । ୧୯୭୯ରେ ଓରିଏଣ୍ଟାଲ ବ୍ୟାଙ୍କରେ ଅଧିକାରୀ ଓ ୧୯୮୦ ମସିହାରେ ରିଜର୍ଭ ବ୍ୟାଙ୍କରେ ଅଧିକାରୀ ଭାବେ ଯୋଗଦେଇଥିଲେ । ୨୦୧୬ ମସିହାରେ ସେ ସେଣ୍ଟ୍ରାଲ ବ୍ୟାଙ୍କ ଅଫ ଇଣ୍ଡିଆର କାର୍ଯ୍ୟନିର୍ବାହୀ ନିର୍ଦ୍ଦେଶକ (ଏକଜିକ୍ୟୁଟିଭ ଡାଇରେକ୍ଟର) ଭାବେ ନିଯୁକ୍ତି ପାଇଥିଲେ । ଏହା ପୂର୍ବରୁ ସେ ବିଦେଶ ବିନିମୟ (ଫରେନ ଏକ୍ସଚେଞ୍ଜ) ବିଭାବରେ କାମ କରିଥିଲେ ।

## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ମିଥାଇଲଡୋପା

**ମିଥାଇଲଡୋପା** (ଇଂରାଜୀ ଭାଷାରେ **Methyldopa**, ଏକ ବିକ୍ରୟ ନାମ **ଆଲଡୋମେଟ** /**Aldomet**) ଏକ ଔଷଧ ଯାହା ଉଚ୍ଚ ରକ୍ତଚାପ (high blood pressure) ରୋଗ ଚିକିତ୍ସାରେ ଦିଆଯାଏ ।  ଗର୍ଭାବସ୍ଥା ଉଚ୍ଚ ରକ୍ତଚାପରେ high blood pressure in pregnancy ଏହା ସବୁଠାରୁ ପସନ୍ଦ‌ଯୋଗ୍ୟ ଔଷଧ । ଅତ୍ୟୁଚ୍ଚ ଲକ୍ଷଣ‌ଯୁକ୍ତ ରକ୍ତଚାପ (very high blood pressure resulting in symptoms) ଥିଲେ ଅନ୍ୟାନ୍ୟ ଔଷଧ ପସନ୍ଦ କରାଯାଏ । ଏହା ପାଟିରେ ଦିଆଯାଏ ବା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ ।  ଔଷଧର ପ୍ରଭାବ ୫ ଘଣ୍ଟା ପରେ ଆସେ ଓ ପ୍ରାୟ ଗୋଟିଏ ଦିନ ରହେ । 

ଏହି ଔଷଧ ସେବନରେ ବ‌ହୁତ ନିଦ ଲାଗେ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଲୋହିତ ରକ୍ତ କଣିକା ଫାଟିଯାଏ (red blood cell breakdown), ଯକୃତ ସମସ୍ୟା ହୁଏ ଓ ଆଲର୍ଜି ପ୍ରତିକ୍ରିୟା (allergic reactions) ଦେଖାଯାଏ । ଆଲଫା-୨ ଆଡ୍ରେନର୍ଜିକ ରିସେପ୍ଟର ଆଗୋନିସ୍ଟ  alpha-2 adrenergic receptor agonist ଶ୍ରେଣୀର ମିଥାଇଲଡୋପା ଏକ ଔଷଧ ।   ସିମ୍ପାଥେଟିକ ସ୍ନାୟୁ ମଣ୍ଡଳର (sympathetic nervous system) କାର୍ଯ୍ୟ କମେଇବା ନିମନ୍ତେ ମିଥାଇଲଡୋପା ମସ୍ତିଷ୍କ‌କୁ ଉତ୍ତେଜିତ କରେ&nbsp;। ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୪.୩୧ରୁ  ୯.୪୮ ଆମେରିକୀୟ ଡଲାର&nbsp;।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର  ମୂଲ୍ୟ ୨୫ ଆମେରିକୀୟ ଡଲାରରୁ କମ୍ ।

## ଆଧାର 
ଶ୍ରେଣୀ:ଔଷଧ
ମେଘାଳି ମାଳବିକା ସ୍ୱାଇଁ

**ମେଘାଳି ମାଳବିକା ସ୍ୱାଇଁ** ଗୁଗୁଲ ଗାର୍ଲ ଭାବେ ପରିଚିତ ଓଡ଼ିଶାର ଜଣେ ଶିଶୁ ପ୍ରତିଭା ଅଟନ୍ତି । ଅସାଧାରଣ ସ୍ମୃତିଶକ୍ତିଧାରିଣୀ ମେଘାଳି ୨୦୧୭ ମସିହାରେ *ଇଣ୍ଡିଆ ବୁକ ଅଫ ରେକର୍ଡ଼ସ*ରେ ସ୍ଥାନ ପାଇଥିଲେ ।

ମେଘାଳି ମାଳବିକା ସ୍ୱାଇଁ ବିଶ୍ୱ ଆଟଲାସ ଉପରେ ନଜର ପକାଇବା ମାତ୍ରେ ଦେଶର ନାମ, ତାର ରାଜଧାନୀ, ପାହାଡ଼ ଏବଂ ସମୁଦ୍ରର ନାମ ଅନାୟସରେ କହିପାରନ୍ତି । ସବୁ ଦେଶର ପ୍ରଚଳିତ ମୁଦ୍ରା ଓ ଅର୍ଥନୀତି ବିଷୟରେ ନିର୍ଭୁଲ ଭାବରେ କହି ୨୦୧୭ ମସିହା ଜାନୁଆରୀରେ ଇଣ୍ଡିଆ ବୁକ ଅଫ ରେକର୍ଡ଼ସରେ ନିଜ ନାମ ସ୍ଥାନିତ କରାଇବାର ଗୌରବ ହାସଲ କରିଥିଲେ ।

## ବାଲ୍ୟ ଜୀବନ, ଶିକ୍ଷା ଓ ପ୍ରତିଭା ପରିଚୟ
ମେଘାଳି ଭୁବନେଶ୍ୱରର ନୟାପଲ୍ଲୀଠାରେ  ରହନ୍ତି । ସେ ସ୍ଥାନୀୟ ଡିଏଭି ସ୍କୁଲରେ ଷ୍ଟାଣ୍ଡାର୍ଡ ୧ରେ ପଢ଼ନ୍ତି । ତାଙ୍କ ବାପା ପ୍ରଫୁଲ୍ଲ କୁମାର ସ୍ୱାଇଁ ଗଞ୍ଜାମ ଛତ୍ରପୁରରେ ଉପ ଜିଲ୍ଲାପାଳ ଭାବେ କାର୍ଯ୍ୟକରନ୍ତି । ମେଘାଳୀଙ୍କୁ ଯେତେବେଳେ ଅଢ଼େଇ ବର୍ଷ ବୟସ ସେତେବେଳେ ତାଙ୍କ ବାପା ଘରକୁ ଏକ ମାନଚିତ୍ର  ନେଇ ଆସିଥିଲେ । ମେଘାଳି ମାନଚିତ୍ରକୁ କିଛି ସମୟ ନିରେଖି ରହିବା ପରେ ସେଥିରେ ଦର୍ଶା ଯାଇଥିବା ସମସ୍ତ ସ୍ଥାନର ନାମ ନିର୍ଭୁଲ ଭାବେ ଉଚ୍ଚାରଣ କରିବା ଦେଖି ପିତାମାତା ଆଶ୍ଚର୍ୟ୍ୟ ହୋଇଥିଲେ । ଡୋରେମନ, ଛୋଟାଭୀମ ଆଉ କ୍ରିଷ୍ଣା କମିକ୍ସର ପ୍ରେତ୍ୟକ ଧାଡି ଉଚ୍ଚାରଣ କରୁଥିବା ଦେଖି ମେଘାଳିଙ୍କ ମନେ ରଖିବା ଶକ୍ତି ବିଷୟରେ ସୂଚନା ପାଇଥିଲେ ।
## ଆଧାର
ଶ୍ରେଣୀ:ଓଡ଼ିଶାର ଲୋକ
ଦୀପ୍ତିରେଖା ପାଢ଼ୀ

**ଦୀପ୍ତିରେଖା ପାଢ଼ୀ** ଜଣେ ଓଡ଼ିଆ ଦୂରଦର୍ଶନ ଅଭିନେତ୍ରୀ ଏବଂ ପ୍ରଚ୍ଛଦପଟ ଗାୟିକା । ସେ ଓଡ଼ିଆ ଚଳଚ୍ଚିତ୍ର *ଲଭ୍ ଡଟ୍ କମ୍‌ରେ* ପ୍ରଥମ କରି ପ୍ରଚ୍ଛଦପଟ ଗାୟିକା ଭାବରେ କାମ କରିଥିଲେ । ସେ ଓଡ଼ିଆ କଥାଚିତ୍ର ସମେତ ଓଡ଼ିଆ ଭଜନ ଓ ଆଲବମ ଆଦିରେ ଗୀତ ଗାଇଛନ୍ତି । ସେ ରାଜଧାନୀ କଳା ସଂସଦରେ ପ୍ରଥମେ ଗୀତ ଶିଖିଥିଲେ ।

## ଅଭିନୟ ଜୀବନ
ଦୀପ୍ତି ସାତ ବର୍ଷ ବୟସରୁ ଗୀତ ଶିଖିବା ଆରମ୍ଭ କରିଥିଲେ । ସେ ଛୋଟବେଳେ ବିଦ୍ୟାଳୟରେ ଅନୁଷ୍ଠିତ ଗୀତ ପ୍ରତିଯୋଗିତାମାନଙ୍କରେ ଭାଗ ନେଉଥିଲେ । ୨୦୦୯ରେ ଦୀପ୍ତି ତାଙ୍କ କକାଙ୍କ ସ‌ହ ପ୍ରେମ ଆନନ୍ଦଙ୍କ ପାଖକୁ ଯାଇଥିଲେ । ସେଠାରେ ପ୍ରେମାନନ୍ଦ ତାଙ୍କୁ ଓଡ଼ିଆ ଚଳଚ୍ଚିତ୍ର *ଲଭ୍ ଡଟ୍ କମ୍‌ରେ* ପ୍ରଚ୍ଛଦପଟ ଗାୟିକା ଭାବରେ ନେଇଥିଲେ ଏବଂ ନୂଆ ପ୍ରେମିକା ଆଲବମ୍‌ରେ ଗୀତ ଗାଇବାର ସୁଯୋଗ ଦେଇଥିଲେ ।  ପରେ ପରେ ଦୀପ୍ତି ''ଭାଇନା, କ'ଣ କଲା ସେ*ର "ଚାଲ କରିବା ଠିଆ ପାଲା" ଭଳି ଗୀତ ଗାଇଥିଲେ ।  ତାଙ୍କର ଅନ୍ୟ କିଛି ଗୀତ ହେଲା "ଯିଏ ମୋତେ କିଣି ଦେବ ଛୋଟ ଛୋଟ ଛିଟ ଜାମା", *ତୁ ମୋ ଲଭ୍ ଷ୍ଟୋରୀ* ଚଳଚ୍ଚିତ୍ରର ଗୀତ । *ବେବି*, *ଅଭୟ*, *ରୋମିଓ ଜୁଲିଏଟ*, *ହିରୋ ନଂ ୱାନ୍* ଆଦି ଚଳଚ୍ଚିତ୍ରରେ ସେ ଗୀତ ଗାଇଥିଲେ ।

ଇ ଟିଭି ଓଡ଼ିଆରେରେ ପ୍ରସାରିତ ଧାରାବାହିକ ରାଜକନ୍ୟାର ପୂର୍ବ ନାୟିକା ଛାଡ଼ିଦେବା ପରେ ଦୀପ୍ତିରେଖାଙ୍କୁ ମଳୟ ମଲ୍ଲିକ ସୁଯୋଗ ଦେଇଥିଲେ ।*

## ପୁରସ୍କାର
* ଓଡ଼ିଆ ଫିଲ୍ମ‌ଫେୟାର ପୁରସ୍କାର- ୨୦୧୭
* ତରଙ୍ଗ ସିନେ ଆୱାର୍ଡ଼- ୨୦୧୭

## ଆଧାର
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୧ ଜନ୍ମ
ହାଇଡ୍ରାଲାଜିନ

**ହାଇଡ୍ରାଲାଜିନ** (ଇଂରାଜୀ ଭାଷାରେ **Hydralazine**, ବିକ୍ରୟ ନାମ **ଆପ୍ରେସୋଲିନ**/**Apresoline**) ଏକ ଔଷଧ ଯାହା ଉଚ୍ଚ ରକ୍ତଚାପ (high blood pressure) ଓ ହୃଦ୍‌ପାତ ରୋଗମାନଙ୍କ ଚିକିତ୍ସାରେ ଦିଆଯାଏ । ଗର୍ଭାବସ୍ଥା ଉଚ୍ଚରକ୍ତଚାପ (high blood pressure in pregnancy ଓ ଆଶୁ ଉଚ୍ଚ ରକ୍ତଚାପ very high blood pressure resulting in symptoms ରୋଗ ମାନଙ୍କରେ ମଧ୍ୟ ଦିଆଯାଏ । ଔଷଧର ପ୍ରଭାବ ପ୍ରାୟ ୧୫ ମିନିଟ ମଧ୍ୟରେ ଆରମ୍ଭ ହୋଇ ୬ ଘଣ୍ଟା ପର୍ଯ୍ୟନ୍ତ ରହେ । ସନ ୧୯୪୯ ମସିହାରେ ଏହା ପେଟେଣ୍ଟ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର ଡୋଜର ହୋଲସେଲ ମୂଲ୍ୟ ପ୍ରାୟ ୨.୭୮ରୁ ୯.୧୧ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ପ୍ରାୟ ୫୦ରୁ ୧୦୦ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ବନ୍ଦନା କଟାରିଆ

**ବନ୍ଦନା କଟାରିଆ** (ଜନ୍ମ ୧୫ ଏପ୍ରିଲ ୧୯୯୨) ଜଣେ ଭାରତୀୟ ଫିଲ୍ଡ ହକି ଖେଳାଳି । ସେ ଭାରତୀୟ ଜାତୀୟ ଦଳରେ ଫରୱାର୍ଡ ଭାବରେ ଖେଳନ୍ତି । ୨୦୧୩ ମହିଳା ହକି ଜୁନିୟର ବିଶ୍ୱକପରେ ଭାରତର ଶ୍ରେଷ୍ଠ ଗୋଲ ସ୍କୋରର ହେବା ପରେ ସେ ପ୍ରସିଦ୍ଧି ଲାଭ କରିଥିଲେ । ସେହି ମ୍ୟାଚରେ ଭାରତ ବ୍ରୋଞ୍ଜ ପଦକ ଜିତିଥିଲା । ଉକ୍ତ ଟୁର୍ନାମେଣ୍ଟରେ ସେ ପାଞ୍ଚଟି ଗୋଲ ସ୍କୋର କରିଥିଲେ ଏବଂ ତାହା କୌଣସି ଖେଳାଳିଙ୍କଦ୍ୱାରା ତୃତୀୟ ଥିଲା ।

କଟାରିଆ ୨୦୦ରୁ ଅଧିକ ଆନ୍ତର୍ଜାତୀୟ ମ୍ୟାଚରେ ବରିଷ୍ଠ ଜାତୀୟ ଦଳ ପାଇଁ ଖେଳିଛନ୍ତି । ସେ ୨୦୧୪ ଏସୀୟ କ୍ରୀଡ଼ାରେ ବ୍ରୋଞ୍ଜ ପଦକ ଜିତିଥିବା ଭାରତୀୟ ଦଳର ଏକ ଅଂଶ ଥିଲେ ଏବଂ ୨୦୧୬ ରିଓ ଅଲିମ୍ପିକ୍ସରେ ଭାରତର ପ୍ରତିନିଧିତ୍ୱ କରିଥିଲେ । ସେ ଆର୍ଜେଣ୍ଟିନାର ଲୁସିଆନା ଆୟମାରଙ୍କୁ ତାଙ୍କର ପ୍ରିୟ ଖେଳାଳି ବୋଲି ମାନନ୍ତି ।

## ପ୍ରାରମ୍ଭିକ ଜୀବନୀ 
ବନ୍ଦନାଙ୍କ ଜନ୍ମଉତ୍ତର ପ୍ରଦେଶରେ (ବର୍ତ୍ତମାନ ଉତ୍ତରାଖଣ୍ଡ) ୧୫ ଏପ୍ରିଲ ୧୯୯୨ ମସିହାରେ ହେଇଥିଲା । ତାଙ୍କ ପିତା BHELର ଜଣେ କର୍ମଚାରୀ ଥିଲେ । ବନ୍ଦନା ରୋଷନାବାଦ ଗ୍ରାମାଞ୍ଚଳରେ ଜନ୍ମଗ୍ରହଣ କରି ବିଗତ ଦୁଇ ବର୍ଷରେ ଭାରତର ଜଣେ  ଅଗ୍ରଣୀ ଖେଳାଳି ନ୍ଯାବରେ ନିଜକୁ ଭାରତରେ ପ୍ରତିଷ୍ଠିତ କରେଇ ପାରିଛନ୍ତି । ୨୦୦୬ ମସିହାରେ ସେ ପ୍ରଥମେ ଜୁନିଅର ଦଳରେ ପ୍ରବେଶ କରିଥିଲେ ଓ ପରେ ସିନିଯର ଦଳ ପାଇଁ ଖେଳିଥିଲେ । .

## କ୍ରୀଡ଼ା ଅବଦାନ 
୨୦୧୦ ମସିହାରେ ଭାରତୀୟ ସିନିଯର ଦଳରେ ପ୍ରବେଶ ପାଇଥିବା କଳ୍ପନା ୨୦୧୩ ମସିହାରେ ହେଇଥିବା ସିନିଯର ବିଶ୍ୱ କପ ପ୍ରତିଯୋଗୀତାରେ ଦଳକୁ ବ୍ରୋମ୍ଜ ପଦକ ଜିତିବାରେ ସାହାଜୀ କରିଥିଲେ । ସେ ୪ଟି ଖେଳରେ ୫ଟି ଗୋଲ ସ୍କୋର କରିଥିଲେ । . ଏହା ତାଙ୍କର ଓ ତାଙ୍କ ପିତାଙ୍କୁ ଖୁବ ଆତ୍ମସନ୍ତୋଷ ଅନିଦେଇଥିଲା । " ସ୍କଟଲଣ୍ଡର ଗ୍ଲାସଗୋଠାରେ ହେଇଥିବା ୨୦୧୪ କମନୱେଲ୍‌ଥ ଗେମରେ ସେ ତାଙ୍କର ୧୦୦ ତମ ଆନତଜାତିକ ମେଚ ଖେଳିଥିଲେ । . ତାହା ପରେ ଦଳରୁ ସାମୟିକ ଅବ୍ଯାହତି ନେଇଥିଲେ ମଧ୍ୟ ସେ ୨୦୧୪ -୧୫ରେ FIH ବିଶ୍ୱ ହକି ଌଗରେ ସେ ପୁଣି ଖେଳି ସେ ୧୧ଟି ଗୋଲ ସ୍କୋର କରି ସର୍ବାଧିକ ସ୍କୋରରର ସମ୍ମାନ ପାଇଥିଲେ ।.  

## ଆଧାର 
## ବାହାର ଲିଙ୍କ 
* Vandana Kataria  at Hockey India
* Profile at 2014 Commonwealth Games 
ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଲଳିତା ବାବର

thumb
**ଲଳିତା ବାବର , ** (ଜନ୍ମ ୩ ଜୁନ ୧୦\୯୮୯ ) ଜଣେ  ଦୂରଗାମୀ ଦଉଡାଳି ।     ମହାରାଷ୍ଟ୍ର ଡ଼ାଜ୍ୟର ଏକ ମଫସଲ ଗ୍ରାମରେ ହେଇଥିଲା । ତାଙ୍କର ମୁଖ୍ୟ ଇଭେଣ୍ଟ ୩୦୦୦  ମିଟର ସ୍ତିପଳଚେଜ ରହିଥିଲା ଓ ସେ ସେହି ଦୌଡରେ ଜାତୀୟ ରେକର୍ଡ ମଧ୍ୟ କରିଛନ୍ତି । ଏହା ସହ ସେ ବର୍ତ୍ତମାନ ଏସିଯା ଚମ୍ପିୟାନ ମଧ୍ୟ ରହିଛନ୍ତି । ସେ ୨୦୧୬ ମସିହାରୁ ଭାରତୟା ରେଭେଣ୍ୟୁ ଭିଭାଗରେ କାର୍ଯ୍ୟ କରୁଥିବା ଡାଃ ସନଦୀପ ଦିନକର ଭୋସଲେଙ୍କ ବିଭାହ କରିବାକୁ ପ୍ରତିବଦ୍ଧ । 

ବାବରଙ୍କୁ ଭାରତୀୟ ଚମ୍ବର ଅଫ କମର୍ସ  ଓ ଭାରତର ଯୁବ କଲ୍ୟାଣ ବିଭାଗ ତରଫରୁ ୨୦୧୫ ବର୍ଷ ପାଇଁ ଶ୍ରେଷ୍ଠ କ୍ରୀଡ଼ାବିଡ ଭାବରେ ପୁରସ୍କୃତ କରାଯାଇଥିଲା । ୨୦୧୬ ମସିହାରେ ତାଙ୍କୁ ଭାରତ ସରକାର ସମ୍ମାନଜନକ ଅର୍ଜୁନ ପୁରସ୍କାର ପ୍ରଦାନ କରିଥିଲେ । 

## ପ୍ରାରମ୍ଭିକ ଜୀବନୀ 
ଜୁନ ୨ ତାରଖ ୧୯୮୯ ମସିହାରେ ସେ ଭାରତୀୟ ରାଜ୍ୟ ସତାରା ଜିଲ୍ଲାରେ ମୋହୀ ନାମକ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କର ପରିବାର କୃଶକ ଥିଲେ । ତାଙ୍କ ଅଞ୍ଚଳ ସର୍ବଦା ମରୁଡିଦ୍ୱାରା ଗ୍ରସ୍ତ ହେଇଥାଏ । .

ତେବେ ନିପାତ ମଫସଲରେ ଥିଲେ ମଧ୍ୟ ସେ ଖୁବ ସାନ ବେଳରେ ଲାମ୍ବା ଦୁରତ୍ୱ ଦୌଡ ଅଭ୍ୟାସ କରିଥିଲେ ଓ ଜାତୀୟ ଦୃଷ୍ଟି ଆକର୍ଷଣ କାଲେ ଯେତେବେଳେ ସେ ପୁନେଠାରେ ହେଇଥିବା ୨୦ ବର୍ଷରୁ କମ ମହିଳା ଜାତୀୟା ଚମ୍ପିୟାନଶିପରେ ସ୍ୱର୍ଣ୍ଣ ପଦକ ଜିତିପାରିଥିଲେ । ବର୍ତ୍ତମାନ ଦିଲ୍ଲୀସ୍ଥିତ " ମେଡାଲ ହଂତ କମ୍ପାନୀ" ନାମକ ଏକ ପ୍ରତିଷ୍ଠାନର ସହାୟତାରେ ତାଙ୍କର ଖେଳ ଓ ତାଲିମ ଜାରି ରଖିଛନ୍ତି । 

## କ୍ରୀଡ଼ା ଅବସାନ 
ବାବର ପ୍ରଥମେ ଦୂରଗାମୀ ଦୌଡରେ ଭାଗ ନେଇ ମାରାଥନରେ  ଭାଗ ନାଉଥିଲେ । ସେ ମୁମ୍ବାଇ ମାରାଥନ କ୍ରମାଦାତା ୩ ବର୍ଷ ଧରି ଜିତି ଥିଲେ । ଏସିଆନ ଗେମ ଓ କମନୱେଲ୍‌ଥ ଆଦିରେ ବେଶୀ ଇଭେଣ୍ଟରେ ସୁଯୋଗ ପାଇବାକୁ ୩୦୦୦ ମିଟର ମହିଳା ସ୍ତିପାଳଚେଜରେ ଭାଗ ନେଇ ୨୦୧୪ ଦକ୍ଷିଣ କୋରିଆରେ ହେଇଥିବା ଏସୀୟ କ୍ରୀଡ଼ାରେ ବ୍ରୋଞ୍ଜ ହାସଲ କରିଥିଲେ ।ଏହି କ୍ରୀଡ଼ା ସମୟରେ ଭାରତର ଜାତୀୟ ରେକର୍ଡକୁ ମଧ୍ୟ ଅତିକ୍ରମ କରିଥିଲେ । ସେହି କ୍ରୀଡ଼ାରେ ସେ ପରେ ସ୍ୱର୍ଣ୍ଣ ଜିତିଥିବା ବାହରେନର ରୂଥ ଜବେତଙ୍କୁ ପରେ ଅଜଜ୍ଞା ଘୋଷିତ ହେବା ପରେ ତାଙ୍କୁ ରୌପ୍ୟ ମିଳିଥିଲା । 

୨୦୧୫ ମସିହା ଏସିଆନ ଚମାପିଅନଶିପରେ ସେ ସ୍ୱରନା ପଦକ ହାସଲ କରିଥିଲେ । ଏଥିରେ ସେ ନିଜର ଜାତୀୟ ରେକର୍ଡକୁ ଅଉଣୀ ଅତିକ୍ରମ କରିଥିଲେ । ସେ ତାଙ୍କ ଏଭେଣ୍ଟ ୩୦୦୦ ମିଟର ଷ୍ଟିପାଳଚାଜ ଚାଡା ମରାଥନ ପାଇଁ ମଧ୍ୟ ଯୋଗ୍ୟତା ହାସଲ କରିଯଜିଲେ । ୨୦୧୫ ବିଶ୍ୱ ଚମ୍ପିୟାନ ଶିପରେ ସେ ଷ୍ଟିପଲଚାଜରେ ଫାଇନାଲ ପାଇଁ ଯୋଗ୍ୟତା ଅର୍ଜନ କରିଥିଲେ । 

ଫେଡେରେସନ କପରେ ସେ ଭାରତରେ ପୁନର୍ବାର ଜାତୀୟ ରେକର୍ଡ ଭଙ୍ଗ କରିଥିଲେ । ଋଓ ଅଲିମ୍ପିକ ପାଇଁ ଯୋଗ୍ୟତା ହାସଲ କରି ସେ ସେଥିରେ ୧୦ ମ ସ୍ଥାନ ପାଇଥିଲେ ଓ ଫାଇନାଲ ଦଉଡାରେ ସାମିଲ ହେବାରେ ସେ ୩୨ ବର୍ଷଘା ପରେ ପ୍ରଥମ ଭାରତୀୟ ମହିଳା ଥିଲେ । 

## ପୁରସ୍କାର 
ତାଙ୍କୁ ୨୦୧୫ ମସିହାର ଶ୍ରେଷ୍ଠ କ୍ରୀଡ଼ା ମହିଳା ସହ ୨୦୧୬ ମସିହାରେ ଅର୍ଜୁନ ପୁରସ୍କାର ପ୍ରାପ୍ତ ହେଇଥିଲା । 

## ଆଧାର 
## ବାହାର ଲିଙ୍କ 
* IAAF
ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖେଳ
ଯୋଗୀ ଆଦିତ୍ୟନାଥ

**ମହନ୍ତ ଯୋଗୀ ଆଦିତ୍ୟନାଥ ** (ବାଲ୍ୟନାମ: **ଅଜୟ ସିଂହ ବିଷ୍ଟ** ଜନ୍ମ: ୫ ଜୁନ ୧୯୭୨) ଜଣେ ଭାରତୀୟ ବାବା ଓ ହିନ୍ଦୁ ରାଷ୍ଟ୍ରବାଦୀ ରାଜନେତା । ମାର୍ଚ୍ଚ ୨୦୧୭ରେ ଉତ୍ତର ପ୍ରଦେଶର ଏକବିଂଶତମ ମୁଖ୍ୟମନ୍ତ୍ରୀ ଭାବେ ଦାୟିତ୍ୱ ଗ୍ରହଣ କରିଥିଲେ । ଉତ୍ତର ପ୍ରଦେଶର ଗୋରଖପୁର ନିର୍ବାଚନ ମଣ୍ଡଳୀରୁ ଲଗାତାର ୫ଥର ସାଂସଦ ଭାବେ ନିର୍ବାଚିତ ହୋଇଥିଲେ । ୧୯୯୮ ମସିହାରୁ ଭାରତୀୟ ଜନତା ପାର୍ଟି ତରଫରୁ ଲୋକ ସଭାକୁ ସାଂସଦ ନିର୍ବାଚିତ ହୋଇଆସୁଛନ୍ତି । ଆଦିତ୍ୟନାଥ ଗୋରଖପୁରଠାରେ ଥିବା ଏକ ହିନ୍ଦୁ ଧାର୍ମିକ ସ୍ଥଳ ଗୋରଖନାଥ ମଠର *ମହନ୍ତ* । ସେ ସେଠାରେ ତାଙ୍କ ଧାର୍ମିକ ପିତା ମହନ୍ତ ଅବୈଦ୍ୟନାଥଙ୍କ ଅନ୍ତେ ସେପ୍ଟେମ୍ବର ୨୦୧୪ରୁ ସେ ମହନ୍ତ ଅବସ୍ଥାପିତ ହୋଇଛନ୍ତି । ସେ ସାମ୍ପ୍ରଦାୟିକ ହିଂସାରେ ନିୟୋଜିତ ଯୁବ ଦଳ ହିନ୍ଦୁ ଯୁବ ବାହିନୀର ପ୍ରତିଷ୍ଠାତା । ସେ ଜଣେ ଦକ୍ଷିଣପନ୍ଥୀ ହିନ୍ଦୁତ୍ୱ ଅଗ୍ନୀବର୍ଷୀ-କର୍ମୀ ।

## ପ୍ରାରମ୍ଭିକ ଜୀବନ ଓ ଶିକ୍ଷା
ସେ ଉତ୍ତରାଖଣ୍ଡର ପୌଡ଼ି ଗଡ଼ବାଲ ଅନ୍ତର୍ଗତ ପଞ୍ଚୁର ଗାଁର ଏକ ଗଡ଼ବାଲି ରାଜପୁତ ପରିବାରରେ ଜନ୍ମଗ୍ରହଣ କରିଥିଲେ । ସେ ଉତ୍ତରାଖଣ୍ଡର ଏଚ ଏନ ବି ଗଡ଼ବାଲ ବିଶ୍ୱବିଦ୍ୟାଳୟ, ଶ୍ରୀନଗର (ଗଡ଼ବାଲ)ରୁ ଗଣିତରେ ସ୍ନାତକ ଉତୀର୍ଣ୍ଣ ହୋଇଥିଲେ ।

## ରାଜନୈତିକ ଜୀବନ
ଦ୍ୱାଦଶ ଲୋକ ସଭାରେ ୨୬ ବର୍ଷୀୟ ଆଦିତ୍ୟ ସର୍ବ କନିଷ୍ଠ ସାଂସଦ ଥିଲେ । ସେ ଗୋରଖପୁର ଲୋକ ସଭା ନିର୍ବାଚନ ମଣ୍ଡଳୀରୁ ୧୯୯୮, ୧୯୯୯, ୨୦୦୪, ୨୦୦୯ ଏବଂ ୨୦୧୪ ମସିହାର ନିର୍ବାଚନରେ ବିଜୟୀ ହୋଇ ଲୋକ ସଭା ସାଂସଦ ହୋଇଥିଲେ ।

### ମତ
୩ ଜାନୁଆରୀ ୨୦୧୬ରେ ଅଭିଯୁକ୍ତ ପାକିସ୍ତାନୀ ଆତଙ୍କବାଦୀଙ୍କଦ୍ୱାରା ହୋଇଥିବା ପଠାନକୋଟର ଭାରତୀୟ ବାୟୁସେନା ଉପରେ ହୋଇଥିବା ଆକ୍ରମଣ ପରେ, ଆଦିତ୍ୟନାଥ ପାକିସ୍ତାନକୁ ଶଇତାନ ସହ ତୁଳନା କରିଥିଲେ ।

ଆଦିତ୍ୟନାଥ ଆମେରିକା ରାଷ୍ଟ୍ରପତି ଡୋନାଲ୍ଡ ଟ୍ରମ୍ପଙ୍କ ୭ଟି ମୁସଲିମ-ଅଧିକ ଦେଶର ନାଗରିକମାନଙ୍କୁ ଆମେରିକାରେ ପଶିବାକୁ ବାରଣ ସିଦ୍ଧାନ୍ତକୁ ପ୍ରଶଂସା କରିଥିଲେ ଓ ଆତଙ୍କବାଦକୁ ରୋକିବା ପାଇଁ ଭାରତକୁ ମଧ୍ୟ ସମାନ ଧରଣର ନୀତି ଆପଣାଇବା ପାଇଁ ଆହ୍ୱାନ ଦେଇଥିଲେ ।

## ଗୋରଖନାଥ ମନ୍ଦିର ମହନ୍ତ
୧୨ ସେପ୍ଟେମ୍ବର ୨୦୧୪ରୁ ମହନ୍ତ ଅବୈଦନାଥଙ୍କ ମୃତ୍ୟୁ ପରେ ଗୁରୁ ଗୋରଖନାଥ ମନ୍ଦିରରେ ମହନ୍ତ ହୋଇଥିଲେ । ୧୪ ସେପ୍ଟେମ୍ବର ୨୦୧୪ରେ ଯୋଗୀ ଆଦିତ୍ୟନାଥ ଗୋରଖନାଥ ମନ୍ଦିରର *ପିଠାଧିଶ୍ୱର* ହେବା ପରେ ରୀତି ଅନୁସାରେ *ନାଥ* ଉପାଧିରେ ଭୂଷିତ ହୋଇଥିଲେ ।

## ଆଧାର
## ଅଧିକ ତଥ୍ୟ
*
ଡଲି ଜେନା

**ଡଲି ଜେନା** (ଜନ୍ମନାମ: ବିଜୟା ଜେନା) ଜଣେ ଅଭିନେତ୍ରୀ, ନିର୍ଦ୍ଦେଶିକା, ପ୍ରଯୋଜିକା ଏବଂ ଲେଖିକା । ସେ ଓଡ଼ିଆ ସମେତ, ହିନ୍ଦୀ ଓ ଇଂରାଜୀ ଚଳଚ୍ଚିତ୍ରରେ ଅଭିନୟ କରିଛନ୍ତି । ତାଙ୍କ ଜନ୍ମସ୍ଥାନ କଟକ । ଜମିଦାର ପରିବାରୁ ଆସି ମଧ୍ୟ ଅଭିନୟ ପ୍ରତି ତାଙ୍କର ରୁଚି ରହିଥିଲା । ଡଲି ଜେନା ପୁଣେ ଫିଲ୍ମ ଆଣ୍ଡ ଟିଭି ଇନଷ୍ଟିଚ୍ୟୁଟ୍‌ରୁ (FTI) ସ୍ନାତ୍ତୋକର ହାସଲ କରିଥିଲେ । ହାକିମ୍ ବାବୁ, ଜଗା ବଳିଆ ଭଳି ଏକାଧିକ ଚଳଚ୍ଚିତ୍ରରେ ଅଭିନୟ କରିଛନ୍ତି । ଜଗା ବଳିଆ ଚଳଚ୍ଚିତ୍ର ପାଇଁ ସେ ରାଜ୍ୟ ଚଳଚ୍ଚିତ୍ର ସମ୍ମାନ ପାଇଛନ୍ତି ।

## ପ୍ରାରମ୍ଭିକ ଜୀବନ
୩ ଭାଇ-ଭଉଣୀଙ୍କ ମଧ୍ୟରେ ଡଲି ସର୍ବ କନିଷ୍ଠ କନ୍ୟା ଥିଲେ । ଏଫଟିଅାଇରୁ ଅଭିନୟର ବିଧିବଦ୍ଧ ଶିକ୍ଷାଗ୍ରହଣ କରିବା ପରେ ଅଭିନୟ ଜୀବନ ସେ ଅାରମ୍ଭ କରିଥିଲେ । ଅଭିନୟ ବ୍ୟତିତ ଡଲି ଜେନା ଅାଧାତ୍ମିକ ଜଗତରେ ବେଶ ସକ୍ରିୟ ରହିଛନ୍ତି । ଦେଶ ବିଦେଶରେ ଅାୟୋଜିତ ବିଭିନ୍ନ ଅାଧ୍ୟାତ୍ମିକ କ।ର୍ଯ୍ୟକ୍ରମ ଗୁରୁତ୍ୱପୂର୍ଣ୍ଣ ଭୂମିକା ସେ ତୁଳାଇଛନ୍ତି ।

## ଅଭିନୀତ ଓଡ଼ିଆ କଥାଚିତ୍ର
* ରଜିଆ ସୁଲତାନ୍‍‌ ହିନ୍ଦୀ ଚଳଚ୍ଚିତ୍ର (୧୯୮୨)
* ଜଗା ବଳିଆ‍‌ ଓଡ଼ିଆ ଚଳଚ୍ଚିତ୍ର (୧୯୮୩)
* ଆମ୍ମା‍‌ ହିନ୍ଦୀ ଚଳଚ୍ଚିତ୍ର (୧୯୮୩)
* ଆଶାର ଆକାଶ‍‌ ଓଡ଼ିଆ ଚଳଚ୍ଚିତ୍ର (୧୯୮୩)
* ହାକିମ୍ ବାବୁ‍‌ ଓଡ଼ିଆ ଚଳଚ୍ଚିତ୍ର (୧୯୮୪)
* ହୋଲି‍‌ ହିନ୍ଦୀ ଚଳଚ୍ଚିତ୍ର (୧୯୮୪)
* ହୀରା ନୀଳା‍‌ ଓଡ଼ିଆ ଚଳଚ୍ଚିତ୍ର (୧୯୮୫)
* ଉପରାନ୍ତ‍‌ ହିନ୍ଦୀ ଚଳଚ୍ଚିତ୍ର (୧୯୮୭)
* ଦ ଡେସିଭର୍‍‌ ଇଂରାଜୀ ଚଳଚ୍ଚିତ୍ର (୧୯୮୮)
* ତାରା‍‌ ଓଡ଼ିଆ ଚଳଚ୍ଚିତ୍ର (୧୯୯୨)
* ଆଭାଷ‍‌ ହିନ୍ଦୀ ଚଳଚ୍ଚିତ୍ର (୧୯୯୭)

## ସମ୍ମାନ ଓ ସ୍ୱୀକୃତି
* ଜାତୀୟ ଚଳଚ୍ଚିତ୍ର ସମ୍ମ।ନ (ଶ୍ରେଷ୍ଠ ନିର୍ଦ୍ଦେଶିକା) ତାରା
* ରାଜ୍ୟ ଚଳଚ୍ଚିତ୍ର ସମ୍ମାନ (ଶ୍ରେଷ୍ଠ ଅଭିନେତ୍ରୀ) ଜଗା ବଳିଅା

ଶ୍ରେଣୀ:ଅଭିନେତ୍ରୀ
ଶ୍ରେଣୀ:ପ୍ରଥମ ଓଡ଼ିଆ ମହିଳା
ଶ୍ରେଣୀ:ଓଡ଼ିଶାର ଅଭିନେତ୍ରୀ
ଫିରଦୌସ

**ଫିରଦୌସ** ଓଡ଼ିଶାର ଜଣେ ପ୍ରଖର ସ୍ମରଣଶକ୍ତିଧାରୀ ଶିଶୁ ପ୍ରତିଭା ଅଟନ୍ତି । ସେ ୨୦୧୭ ମାର୍ଚ୍ଚ ୧୫ରେ ଓଡ଼ିଶାର କେନ୍ଦ୍ରାପଡ଼ାଠାରେ ଆୟୋଜିତ ଏକ ଜିଲ୍ଲାସ୍ତରୀୟ ଭାଗବତ ଗୀତା ଆବୃତ୍ତି ପ୍ରତିଯୋଗିତାରେ ପ୍ରଥମ ହୋଇଥିଲେ । 

## ବାଲ୍ୟ ଜୀବନ, ଶିକ୍ଷା ଓ ପ୍ରତିଭା ପରିଚୟ
କେନ୍ଦ୍ରାପଡ଼ାର ଗୋଟିଏ ମୁସଲିମ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଶେଖ ନୁରୁଦ୍ଦିନ ଦୁବାଇରେ ମିସ୍ତ୍ରୀକାମ କରୁଛନ୍ତି ।  ମା’ଙ୍କ ନାମ ଅରିଫା ବିବି । ଫିରଦୌସଙ୍କ ଘର କେନ୍ଦ୍ରାପଡ଼ା ଜିଲ୍ଲା ପଟ୍ଟାମୁଣ୍ଡା ବ୍ଲକ ଅନ୍ତର୍ଗତ ଦାମରପୁର ଗାଁରେ । ତାଙ୍କ ବଡ଼ ଭାଇ ଶେଖ ସଲିମଉଦ୍ଦିନଙ୍କ ସହ ଶୋଭନୀୟ ଆବାସିକ ବିଦ୍ୟାଳୟରେ ପଢୁଛନ୍ତି । 

୨୦୧୭ ମାର୍ଚ୍ଚ ୧୫ରେ ପ୍ରଜ୍ଞା ମିଶନଦ୍ୱାରା ଆୟୋଜିତ କେନ୍ଦ୍ରାପଡ଼ାଠାରେ ଏକ ଜିଲ୍ଲାସ୍ତରୀୟ ୬ରୁ ୧୪ ବର୍ଷର ସବଜୁନିୟର ଗୀତା ଆବୃତ୍ତି ପ୍ରତିଯୋଗିତାରେ ଯୋଗଦେଇ ବୟସରେ ବଡ଼ ପ୍ରତିଯୋଗୀମାନଙ୍କୁ ପଛରେ ପକାଇ ୫୬ ଜଣଙ୍କ ମଧ୍ୟରୁ ଫିରଦୌସ ପ୍ରଥମ ହୋଇଥିଲେ । ତାଙ୍କର ସହପାଠୀମାନେ ଅକ୍ଷର ପଢ଼ିବା ଶିଖୁ ଥିବା ବେଳେ ସେ ହିନ୍ଦୁଙ୍କ ଧାର୍ମିକ ଗ୍ରନ୍ଥ ଆବୃତ୍ତି କରିବା ଓ ପୁଣି ପ୍ରଥମ ହେବା ସେଠାରେ ଉପସ୍ଥିତ ବିଚାରପତି ଓ ଶ୍ରୋତାଙ୍କୁ ଆଶ୍ଚର୍ଯ୍ୟ କରିଦେଇଥିଲା । ସେ ଗୀତା ଆବୃତ୍ତି କଲା ବେଳେ ଆଦୌ ଅଟକି ନଥିଲେ । ତାଙ୍କ ଉଚ୍ଚାରଣ ସଂପୂର୍ଣ୍ଣ ସ୍ପଷ୍ଟ ଓ ତ୍ରୁଟିହୀନ ଥିଲା । ସେ ୧୦୦ରୁ ୯୦ ମାର୍କ ପାଇଥିଲେ ।

## ଆଧାର
ଶ୍ରେଣୀ:ଓଡ଼ିଶାର ଲୋକ
ମିନତି ଦାଶ

**ମିନତି ଦାଶ**(ଜନ୍ମ: ୫ ମାର୍ଚ୍ଚ ୧୯୯୪) ଜଣେ ଭରତୀୟ ଭାର ଉତ୍ତୋଳକ । ଦକ୍ଷିଣ ଆଫ୍ରିକାର କେପ ଟାଉନଠାରେ ଅନୁଷ୍ଠିତ ୨୦୧୧ କମନ ୱେଲ୍‌ଥ ପ୍ରତିଯୋଗିତାରେ ଭାର ଉତ୍ତୋଳନରେ ମିନତି ଦାଶ ଏକମାତ୍ର ଓଡ଼ିଆ ଭାବରେ ସ୍ୱର୍ଣ୍ଣ ପଦକ ଜିତିଥିଲେ ।  ୨୦୧୧ ମସିହାରେ ହରିଆଣାରେ ଅନୁଷ୍ଠିତ ୬ଷ୍ଠ ଜାତୀୟ ଯୁବ ଭାର ଉତ୍ତୋଳନ‌ ପ୍ରତିଯୋଗିତାରେ ସେ ୪୮ କିଲୋଗ୍ରାମ ବର୍ଗରେ ଦୁଇଟି ରୌପ୍ୟ ପଦକ ଜିତିଥିଲେ । 

## ପ୍ରାରମ୍ଭିକ ଜୀବନ
ମିନତି ଦାଶ ୧୯୯୪ ମସିହା ମାର୍ଚ୍ଚ ମାସ ୫ ତାରିଖରେ ଜନ୍ମଗ୍ରହଣ କରିଥିଲେ । ସେ ଗଞ୍ଜାମ ଜିଲ୍ଲାର ବ୍ରହ୍ମପୁରଠାରେ ଜନ୍ମଗ୍ରହଣ କରିଥିଲେ । ୨୦୦୬ ମସିହାରେ ସେ  ବ୍ରହ୍ମ‌ପୁରର ବୀର ହନୁମାନ କ୍ଲବରେ ଯୋଗଦାନ କରିଥିଲେ । ଏହା ପରେ ସେ ବ୍ରହ୍ମ‌ପୁରର ସରକାରୀ ଉଚ୍ଚ ବିଦ୍ୟାଳୟରେ ଦଶମ ଶ୍ରେଣୀରେ ପଢ଼ୁଥିବା ବେଳେ ଜାତୀୟ ଏବଂ ଆନ୍ତର୍ଜାତୀୟ ସ୍ତରର ପ୍ରତିଯୋଗିତାରେ ଭାଗ ନେଇ ସଫଳ ହୋଇଥିଲେ ।  

୨୦୦୮ ମସିହାରେ ମିନତି ରାଜ୍ୟ ଚମ୍ପିଆନସିପ୍‌ରେ ଯୁବ ମହିଳା ବିଭାଗରେ ବିଜେତା ହୋଇଥିଲେ । ଏହାପରେ ୨୦୦୯ରେ ସେ ଜାତୀୟ ସ୍ତରର ପ୍ରତିଯୋଗିତାରେ ଭାଗ ନେବା ପରେ ଜାତୀୟ ସ୍ତରର ପ୍ରଶିକ୍ଷକଙ୍କ ଦୃଷ୍ଟି ଆକର୍ଷିତ କରିଥିଲେ । ୨୦୧୧ ମସିହା ଜାନୁଆରୀ ୨ରୁ ୪ ଯାଏ ହରିଆଣାର ଯମୁନା ନ‌ଗରଠାରେ ଅନୁଷ୍ଠିତ ୬ଷ୍ଠ ଜାତୀୟ ଯୁବ ଭାର ଉତ୍ତୋଳନ ପ୍ରତିଯୋଗିତାରେ ମିନତି ୪୮ କି.ଗ୍ରା. ବର୍ଗରେ ଭାଗ ନେଇ ଦୁଇଟି ରୌପ୍ୟ ପଦକ ପାଇଥିଲେ । ଏହା ପରେ ସେହି ବର୍ଷ ଅକ୍ଟୋବର ମାସରେ ଦକ୍ଷିଣ ଆଫ୍ରିକାର କେପ ଟାଉନଠାରେ ଅନୁଷ୍ଠିତ କମନ ୱେଲ୍‌ଥ ପ୍ରତିଯୋଗିତାରେ ସେ ୪୪ କି.ଗ୍ରା. ବର୍ଗରେ ଭାଗନେଇଥିଲେ । ସେଥିରେ ସେ ୪୫ କି.ଗ୍ରା. ଏବଂ ୫୫ କି.ଗ୍ରା.ର ଭାର ଉଠାଇ ସେ ସମୁଦାୟ ୧୦୦ କି.ଗ୍ରା. ଭାର ଉଠାଇଥିଲେ ଏବଂ ସ୍ୱର୍ଣ୍ଣ ପଦକ ଜିତିବାରେ ସଫଳ ହୋଇଥିଲେ ।

## ବିଜୟ
### ଜାତୀୟ
* ୨୦୧୧- ୬ଷ୍ଠ ଜାତୀୟ ଯୁବ ଭାର ଉତ୍ତୋଳନ ପ୍ରତିଯୋଗିତା- ରୌପ୍ୟ ପଦକ ବିଜେତା

### ଆନ୍ତର୍ଜାତୀୟ
* ୨୦୧୧- କମନ ୱେଲ୍‌ଥ ପ୍ରତିଯୋଗିତା- ସ୍ୱର୍ଣ୍ଣ ପଦକ ବିଜେତା

## ଆଧାର
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:୧୯୯୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ତ୍ରିବେନ୍ଦ୍ର ସିଂହ ରାୱତ

**ତ୍ରିବେନ୍ଦ୍ର ସିଂହ ରାୱତ** (ଜନ୍ମ: ଡିସେମ୍ବର ୧୯୬୦)  ଭାରତର ଜଣେ ରାଜନେତା ଅଟନ୍ତି । ମାର୍ଚ୍ଚ ୨୦୧୭ରେ ଉତ୍ତରାଖଣ୍ଡର ଅଷ୍ଟମ ମୁଖ୍ୟମନ୍ତ୍ରୀ ଭାବେ ଦାୟିତ୍ୱ ଗ୍ରହଣ କରିଥିଲେ ।

ରାବତ ୧୯୭୯ରୁ ୨୦୦୨ ମସିହା ପର୍ଯ୍ୟନ୍ତ ରାଷ୍ଟ୍ରୀୟ ସ୍ୱୟଂ ସେବକ ସଂଘର ଉତ୍ତରାଖଣ୍ଡ ପ୍ରାନ୍ତର ପରିଚାଳନା ସଚିବ ଥିଲେ । ୨୦୦୦ ମସିହାରେ ନୂଆ ଉତ୍ତରାଖଣ୍ଡ ରାଜ୍ୟ ଗଠନ ହେବା ପରେ ସେ ଦହିବାଲା (ଉତ୍ତରାଖଣ୍ଡ ନିର୍ବାଚନ ମଣ୍ଡଳୀ)ରୁ ପ୍ରଥମ ରାଜ୍ୟ ବିଧାନ ସଭା -୨୦୦୨କୁ ନିର୍ବାଚିତ ହୋଇଥିଲେ । ୨୦୦୭ ନିର୍ବାଚନରେ ମଧ୍ୟ ସେ ତାଙ୍କ ସଦସ୍ୟତା ବଜାୟ ରଖି ରାଜ୍ୟ କୃଷି ମନ୍ତ୍ରୀ ଅବସ୍ଥାପିତ ହୋଇଥିଲେ ।

ଜଣେ ଭାରତୀୟ ଜନତା ପାର୍ଟି ସଦସ୍ୟ ଭାବରେ ଝାରଖଣ୍ଡର ଇନଚାର୍ଜ ଏବଂ ଉତ୍ତରାଖଣ୍ଡର କ୍ୟାଡର ସଭାପତି ଦାୟିତ୍ୱ ତୁଲାଇଥିଲେ । ୨୦୧୭ ନିର୍ବାଚନରେ ତାଙ୍କ ଦଳ ସଂଖ୍ୟା ଗରିଷ୍ଠତା ହାସଲ କରିବା ସହ ଦହିବାଲା ନିର୍ବାଚନ କ୍ଷେତ୍ରରୁ ସେ ବିଜୟୀ ହେବା ପରେ ଉତ୍ତରଖଣ୍ଡର ସରକାର ଗଢ଼ି ମୁଖ୍ୟମନ୍ତ୍ରୀ ହୋଇଥିଲେ । 

## ବାଲ୍ୟଜୀବନ ଓ ବୃତ୍ତି
ରାବତ ଡିସେମ୍ବର ୧୯୬୦ରେ ଉତ୍ତରାଖଣ୍ଡର ପୌରି ଗରବାଲ ଜିଲ୍ଲା ଅନ୍ତର୍ଗତ ଖଇରାସାଇଁ ଗ୍ରାମରେ (ପୂର୍ବେ ଉତ୍ତର ପ୍ରଦେଶ ଅଧୀନରେ ଥିଲା) ଜନ୍ମଗ୍ରହଣ କରିଥିଲେ । ସେ ପରିବାରର ନବମ ସନ୍ତାନ ଅଟନ୍ତି । ହେମବତୀ ନନ୍ଦନ ବହୁଗୁଣା ଗଡ଼ବାଲ ବିଶ୍ୱବିଦ୍ୟାଳୟ ଅଧିନସ୍ଥ ବିର୍ଲା କ୍ୟାମ୍ପସରୁ ସାମ୍ବାଦିକତାରେ ସ୍ନାତକ (ମାଷ୍ଟର ଡିଗ୍ରୀ) ଉତୀର୍ଣ୍ଣ ହୋଇଥିଲେ । 

ରାବତ ୧୯୭୯ରେ ରାଷ୍ଟ୍ରୀୟ ସ୍ୱୟଂସେବକ ସଂଘର ଯୋଗଦେଲେ । ୧୯୮୫ରେ ଡେରାଡୁନ ସଂଘର ପ୍ରଚାରକ ହୋଇଥିଲେ । ସେହି ସମୟରେ ସେ ଭାରତୀୟ ଜନତା ପାର୍ଟିରେ ଯୋଗଦେଇଥିଲେ । ବିଜେପିର ପରିଚାଳନା ସଦସ୍ୟ ହେବା ସହ ବରିଷ୍ଠ ନେତା ଲାଲଜୀ ଟଣ୍ଡନ ଆଦିଙ୍କ ସହ କାମ କରିଥିଲେ । ଉତ୍ତରାଖଣ୍ଡ ଆନ୍ଦୋଳନରେ ସକ୍ରିୟ ଅଂଶଗ୍ରହଣ କରି ଅନେକ ଥର ଗିରଫ ହୋଇଥିଲେ । ୨୦୦୦ମସିହାରେ ଉତ୍ତରାଖଣ୍ଡ ସ୍ୱତନ୍ତ୍ର ରାଜ୍ୟ ମାନ୍ୟତା ପାଇବା ପରେ ରାବତ ରାଜ୍ୟ କ୍ୟାଡରର ବିଜେପି ସଭାପତି ହୋଇଥିଲେ । 

ତ୍ରିବେନ୍ଦ୍ର ସିଂହ ୨୦୧୪ ମସିହାରେ ଦହିବାଲା ନିର୍ବାଚନ ମଣ୍ଡଳୀର ଏକ ସାନିମତଦାନରେ ହାରିଯାଇଥିଲେ । ସେହି ସ୍ଥାନଟି ମୁଖ୍ୟମନ୍ତ୍ରୀ ରମେଶ ପୋଖରିୟାଲଙ୍କ ପରଠୁ ଖାଲି ପଡ଼ିଥିଲା । ୨୦୧୭ ମସିହାରେ ସେ ପୁନଃ ସେଇ ନିର୍ବାଚନ ମଣ୍ଡଳୀରୁ ରାଜ୍ୟ ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଆଧାର
## ଅଧିକ ତଥ୍ୟ
*Official website of CM of Uttarakhand